egile ugari. ehko ikastolen konfederazioa\nIpurbeltz-ekin hazi ginenok badiogu, modu xumean bada ere, eskertzekorik aldizkariari (ez gara hain belaunaldi traketsa izan). Ez gara gutxi bilduma hura altxor moduan gordetzen dugunok. Xabiroi, Ipurbeltz-en tokia betetzera dator. Garai berrietara egokitua, bai istorio eta bai irudi aldetik ere. Bertako marrazkilarien lanetan estilo aniztasun aberatsa sumatzen da eta gidoi garaikideek ez diote haurren inteligentziari irainik egiten. Askotan, bertako produktua kokatu ahal izateko beste herrialdetako ekoizpenekin konparazioak egiten ditugunez, inongo zalantzarik gabe diogu Xabiroi-k maila "olinpikoa" ematen duela (eta badakigu honetaz zerbait, Ipurbeltz irakurtzen hasi ginenetik milaka komiki pasa delako gure eskuetatik). Nork esan behar zigun guri Xabiroia zapaldu nahian ibiliko ginela...\ncastillo suarez. elkar poesia\nBalak ez dira sekula hutsak izaten. Poesia sekula hutsa ez den moduan. Poesia hutsa ez, baina hutsala izan daiteke. Castillo Suarez-en poesia ez da hutsala, eta izenburuak hori badio ere, berak botatzen dituen balak ez dira hutsak. Orokorrean ez zaio egileari inoiz sinistu behar (poema batek mingarria dena/ eder bihurtzen du/ memorian iltzatu ez zaizkigun oroitzapenak/ dakartzagu gogora, egiazkoak izan ala ez./ Edertasuna krudela da, ordea./ Horregatik poetak ez gara/ erabat sintzeroak./ Horregatik ez dugu erabat sintzeroak izan nahi). Kalibre txikiarekin botatzen ditu poesiak Castillo Suarezek, baina kontuz, lerro gutxitan odolusten zaitu. Poesia bereziki maite ez dugunok maite dugu bere poesia.\nalvaro vioque. ara llibres\nMesanotxean izateko liburua. Goizean goiz irribarre batekin esnatzeko liburu honetako pasarte labur bat irakurtzea bezalakorik ez dago. Goizeko lasto txiki hori bezain gozagarria izan daiteke liburu honetan topatu dezakezuna. COPE irratian azken urteotan esan diren gauzen bilduma sinplea da. Nagia? Lasai... ez dira soilik politikaz mintzo. Gai ezberdinen aurrean publikoki bota daitezkeenak irakurtzeak hausnarketarako bidea irekitzen du. Gainera inork ezin du ukatu COPE irratiko profesionalek irudimen eta umorea ez dutenik. Ideologiaren zamaz askatzeko gai denak eskuratu eta gozatu dezala. Hau egiteko gai ez denak ez dezala irakurri: izan ere, berak besarkatzen duen ideologia hori (edozein izanda ere) defendatzen duten hainbaten ahotan gauza igualtxoak entzun dituela konturatzeko arriskua izango du eta.\npaul bowles. alfaguara.\nHegoamerikan kokatzen den nobela beltz hau, egilearen ustetan bere eleberririk aberatsena da. Ez ditu bere obra "afrikarraren" pausuak jarraitzen, baina bestetik, bere estilo existentzialaren pintzeladak nonahi topa ditzakegu. Bowlesen narrazioan barneratu ahala sukarrak, ibai handien inguruko bero hezeak, arkitektura pobreen sare labirintikoek egonezin urduria sortuko digute. Ama hiltzeko asmoz gizon batek eta bere emazteak egingo duten bidai honen kontakizuna ez da maitasun istorio bat. Beldurrezko bidai bat da. Bowlesek berak elkarrizketa batean esan zuen moduan "maitasunak ez du mundua mugitzen, espeziea ugaltzen du soilik. Ez da beldurra bezain garrantzitsua. Beldurra dago beste guztiaren aurretik. Hasteko, bizitzen uzteari beldurra. Gero bizitzeak berak ematzen duen beldurra. Beldurrik ez baduzu, ezin duzu arnasik hartu".


Aurrera: Zuntza, finkoa eta 10 GB-ko mugikorra barne hartzen dituen tarifa | Euskaltel\nEta gero 39 €/hil€/hilBanakapena\n5G mugikor bat, 10 GB-rekin\nBeti komunikatua egoteko, 10 GB-ko eta dei mugagabeko mugikor-linea bat eta 5G abiadura eskaintzen dizkizugu.\nEuskaltelen, prestazio ugariko mugikor bat ere ematen dizugu, preziorik onenean. Lehenik eta behin, dei mugagabeak dituzulako estatuko edozein telefono mugikor edo finkotara deitzeko. Ez dituzu ordaindu beharko ohiko deiak. Eta hori guztia, minutu-mugarik gabe. Tarifa bereziko zenbakietara (902), tarifa gehigarrikoetara (805, 807) edo atzerrikoetara deitzen baduzu soilik ordainduko duzu.\nBestalde, 10 GB izango dituzu Interneten nabigatzeko. Linea egoki-egokia duzu berriak ikusteko, zure aplikazio gogokoenetara sartzeko eta mezuak, bideoak eta argazkiak bidaltzeko.\nEta gehiago behar baduzu, 10 GB-ko beste mugikor-linea bat eskaintzen dizugu, hilean 3 € gehiago ordainduta. Ezin merkeago.


Gure egoitza oso ekonomikoa da. Zerbitzu askorekin, «ikastetxe nagusi bat bezala».\nPertsona asko konektatzen direnean Interneterako sarbideak ez du funtzionatzen ondo, beste bizilekutan. Guk dugu Interneterako sarbideko zerbitzu ahaltsu eta berria, ezin hobeto beti funtzionatzen duenerako. Mugikorra, eramangarria, tablet-a konektatzea baimenduko du…. «Erakusleak» beti izan gara Interneteko zerbitzuan.


Irakurri, Gozatu eta Oparitu egitasmoa antolatu dute Getxon - Getxo - Hiruka.eus\nAinhoa Bretos 2019-03-15 13:54\nEGIZU elkarteak, Getxoko Udalak eta Euskaltzaleen Topaguneak antolatu dute egitasmoa, eta martxoaren 18tik maiatzaren 31ra bitartean izango da martxan.\nAntolatzaileek azaldu dutenez, irakurzaletasuna sustatzea eta euskarazko literatura eta herrietako liburutegiak ezagutaraztea dira egitasmoaren helburuak. Martxoaren 18tik maiatzaren 31ra bitartean egongo da martxan, eta hiru pausu eman behar dira parte hartzeko.\nLehenik eta behin, euskaraz irakurri behar da. Horretarako, Getxoko udal-liburutegietara joan eta euskarazko edozein liburu eskatu daiteke maileguan. Bigarrenik, liburua liburutegira bueltatu eta fitxa bat bete beharko da, bertan azalduz zein den irakurritako liburua eta horren gaineko iritzia. Trukean, liburuzainak erosketa-txekea emango dio irakurleari, liburuak %35 merkeago erosteko balio duena, eta Elkar, Bolibar-Elordui edo GobelAurre liburu-dendetan erabili ahal dena. Izan ere, liburu bat oparitzea da azken pausua.\nHorrez gain, apirila eta maiatza amaieran 30 euroko balioa duen txeke baten zozketa egingo dute liburutegi bakoitzean, hilabete horretan zehar irakurle-fitxa bete dutenen artean zozketatzeko. Ikusi hemen egitasmoa zabaltzeko egin duten bideoa.


ESIa Zainketako Bikaintasunarekin Konprometitutako Euskadiko Zentroen 1. multzoan aukeratu dute | OSI EZKERRALDEA ENKARTERRI CRUCES\nInicio Nabarmena ESIa Zainketako Bikaintasunarekin Konprometitutako Euskadiko Zentroen 1. multzoan aukeratu dute\nESIa Zainketako Bikaintasunarekin Konprometitutako Euskadiko Zentroen 1. multzoan aukeratu dute\nGaur egin dute Zainketako Bikaintasunarekin Konprometitutako Euskadiko Zentroen 1. multzoko hautagaiak izendatzeko ekitaldia, eta gure ESIa aukeratuetako bat izan da, Bizkaiko Osasun Mentaleko Sarearekin eta Goierri-Urola Garaiko ESIarekin batera. Ebidentzian oinarritutako lan-metodologia berritzaile bat ezartzeko prozesuaren beste pauso bat da. Gure helburua da erizaintzako-zainketak nabarmentzea eta erizainen taldeari hazten laguntzea, pazientea balioztatzen duten jardunbideak irakatsiz.\nJardunbide egokiak ezartzeko metodologia estandarizatu horri esker, gainera, ebidentzian oinarritutako zainketak ezartzeko estrategia erabiltzen duten beste zentro batzuen esperientziatik ikas dezakegu.\nZorionak pauso hau ematea ahalbidetu duzuen guztioi. Ez da pauso hutsa, ezta anekdota hutsa ere. Gure lanean eragina izango du, hobetu eta ikusgarri egingo baitu. Ez dugu zainketak ikusezinak izatea nahi. Aitzitik, osasunean duten eragina ikustea nahi dugu. Horretan ari gara!\nHezkuntza-prozesuen, Garapen Profesionalaren eta Ikerketaren ondokoa\nNoticia anteriorAlegiazko basoa Pediatriako ospitalizazio-eremura ere sartu da\nNoticia siguienteEmakumea eta tabakoa: erakarpen saihetsezina


EAEko etxeko langileen lehen hitzarmen kolektiboaren negoziazio mahaia irekitzeko eskaria erregistratu dugu Lan Harremanen Kontseiluan | LAB SINDIKATUA\nEkintza Politikoa EAEko etxeko langileen lehen hitzarmen kolektiboaren negoziazio mahaia irekitzeko eskaria erregistratu dugu...\nLABek, sindikatuko etxeko langileen sail sindikala osatu ondoren, EAE mailako etxeko langileen lehen hitzarmen kolektiboaren negoziazio mahaia irekitzeko eskaria erregistratu du gaur Bilbon, Lan Harremanen Kontseiluan.\nPremiazkoa da sektorea arautzea eta kolektibo honekiko zor historikoa kitatzea. Hona hemen hitzarmen kolektibo honetarako LABek proposatzen dituen puntuetako batzuk:\nArgi eta garbi definitzea zein funtziotarako kontratatu diren langile hauek.\nGizarte Segurantzan aitortutako bajen alten, tarteen eta arrazoien berri ematea eta horien jarraipena egitea, engainuak eta/edo arau-hausteak saihesteko.\nKontratu bukaerako prozedurak egiaztatzea, jardunbide okerrak saihesteko. Izan ere, atzera egitearen figurak bidegabeko kaleratzeak ahalbidetzen ditu, eta likidazioak eta kalte-ordainak dagokien epean eta moduan kobratzea eragozten du. Helburua etxeko langileen kaleratzea hain merkea ez izatea da.\nBenetako lan-denbora eta lanaldien luzapena arautzea, presentzia-orduak eta aparteko orduak zenbatuz, eta ezarritako ordutegia, atsedenaldiak, jaiegunak eta langile guztientzat ezarritako lan-egutegia betetzen dela zainduz.\nGaueko ordutegiko lanordu bakoitza onartzea eta ohiko lanorduaren % 125ean zenbatzea konpentsazio gisa.\n3 pertsona baino gehiago badaude, hileko oinarrizko soldataren % 10eko plusa ordainduko da.\n7 urtetik beherako pertsona bat edo gehiago izanez gero, hileko oinarrizko soldataren % 5eko plusa ordainduko da.\nMenpekotasun-egoeran dauden pertsonak zainduz gero, hileko oinarrizko soldataren % 25eko plusa izango du.\nIgandeetan, jaiegunetan eta gaueko ordutegian lan egiteagatik plus bat exijitzea.\nUrteko aparteko bi ordainsari bermatzea, oinarrizko soldataren zenbateko berekoak.\nJoan-etorrien gastuak ordaintzea.\nEgindako aparteko orduak, denbora librean hartzea edota ordainduak izatea.\nSenideei laguntzeko, kontsulta medikoetarako, heriotzagatik, eszedentziengatik eta abarrengatik ordaindutako lizentziak benetan betetzen direla egiaztatzea.\nEnplegatzaileek langileei laneko arropa eman behar dietela egiaztatzea: mantalak eta oinetakoak.\nPrebentzioaren eta laneko osasunaren arloko elementuak jaso daitezen eskatzea: berotik babesteko heldulekuak dituzten eltzeak eta zartaginak eskuratzea, eskuko eskailera homologatu bat jartzea, oinetako irristagaitzak jartzea, pertsonak mugitzeko garabiak ematea…\nMenpekotasun-egoeran dauden pertsonak mugitzearen ondorioz etxeko langileek dituzten arriskuak jasotzea: gehiegizko esfortzuak, erortzeak, kutsatze biologikoak, arrisku psikosozialak…\nLantokietan indarkeria fisikoa, sexuala eta/edo psikologikoa gertatuz gero, prebentzio-neurriak eta zigorrak ezartzea.\nDiziplina-araubidea betetzea, enplegatzailearentzako zigorrekin, araudia betetzen ez duenean.\nLABek dei egiten die gainerako sindikatuei negoziazio mahaira joan daitezen, eta CONFEBASK interpelatzen dugu, patronal gisa, erantzukizuna bere gain hartzeko eta hitzarmena sinatzea ahalbidetu dezan.


Irekia Eusko Jaurlaritza - Gobierno Vasco :: Eusko Jaurlaritzak 2018-2020 urteetarako Mugikortasun Elektrikoko Plan Integrala onetsi du (Gobernu Bilera 2018-07-30)\nEusko Jaurlaritzak 2018-2020 urteetarako…\n<img src="https://www.irekia.euskadi.eus/uploads/cover_photos/47857/original/logoconsejo.jpg" style="max-width:100%" alt="" />\n494 MM euroko aurrekontua aurreikusten du, nagusiki garraio publikoaren elektrifikazioan, birkargarako puntuen sarea sortzean eta partikular, enpresa eta administrazio publikoentzako ibilgailu elektrikoak erosteko laguntzetan oinarrituta\n2018aren eta 2020aren artean egin beharreko 63 ekimeneko ekintza-plana jaso du, eta 2030erako proiektatzeko konpromisoa eta, horretarako, helburuak eguneratu eta ekintza berriak sartzeko konpromisoa\n2020rako egoera aurreikusten du, matrikulatutako 4.800 ibilgailu elektrikorekin eta Euskadin ahalmen handiko 35 birkarga-punturekin, eta garraio kolektibo elektrikoan bidaiarien % 20 haztea\nMEPI 2020k dibertsifikazio energetikoa bultzatzen du, sare elektrikoaren kudeaketa adimentsua sustatzen du eta automobilgintza-sektorearen industria-eraldaketa aberasten du, negozio-eredu berriak sortuz\nGobernu Kontseiluak EAE-ko Mugikortasun Elektriko Plan Integrala zehaztu du mugikortasun elektrikoa balio-katea osatzen duten eragile publiko nahiz pribatuekin modu koordinatuan sustatzeko, Euskadirentzat mugikortasun-eredu iraunkorra bilakatzeko, eta lurraldearen garapen sozio-ekonomikoari eta ezagutzaren sorkuntzari begira ekarpenak egin ditzala sustatzeko.\nMEPI 2020k Euskadiko mugikortasun elektrikoaren egoerari buruzko diagnostikoa jaso du, eta ekintza-plana zehazten du, partikular, enpresa eta administrazio publikoetan eragina duten 63 ekimenekin.\nEusko Jaurlaritzak, mugikortasun-eredu jasangarriagoa izateko dagoen premiaren jakitun, plan horren hedapena idazteko konpromisoa hartzen du bere gain, 2030era artekoa izateko.\nNolanahi ere, MEPI 2020ren jarduketa-esparruak dokumentuan jaso den ekintza-eremua gainditzen du, eta, bereziki, energibasque estrategiaren esparruan indarrean dauden ekintza eta proiektu estrategikoekin lotzen da; estrategia horretan, aldi berean, 2030erako Energiaren Euskal Estrategiaren eta 2020rako Zientzia, Teknologia eta Berrikuntza Planaren helburu eta ardatzak batzen dira, eta, aldi berean, RIS 3 Espezializazio Adimenduna zehazten da, kontuan hartuta energia, bertan, jarduketa-eremu nagusietakoa dela I+G jardueran eta Euskadiren garapen teknologikoan.\nEuskadin mugikortasun iraunkorrago baterantz aurrerapausoak egitea, garraiobide elektrikoen eskaera eta erabilera areagotuz.\nTokiko ekonomia eta ezagutzaren garapena sustatzea, ibilgailu elektrikoa nazioartean ezartzeak berarekin dakartzan produktu, zerbitzu, berrikuntza eta baliabideen beharrak aprobetxatuz.\nGizarteak eta enpresek mugikortasun elektrikoa bereganatzearen aldeko ingurune bat sortzea etsenpluaren, heziketaren, sustapenaren eta sentsibilizazioaren bidez.\nHelburu estrategikoak kontutan hartuta, MEPI 2020-k 3 sektore gidalerro jarraitzen ditu ibilgailu elektrikoen erabilera areagotzea, birkarga-azpiegitura sustatzea eta garraio publikoa elektrikoa bihurtzea, eta beste 4 zeharkako gidalerroak hartzen ditu, teknologiaren eta industriaren garapena; lege, arau eta erregulazioaren garapena; sentsibilizatzea eta informazioa ematea, eta heziketa eskaintzea.\nTestuingurua 2020ari begira\nIbilgailu guztien matrikulazio berrietatik % 4 elektrikoak izatea\n2020an Euskadin matrikulatutako ibilgailu elektrikoen parke osoa 4.800 dira\nGarraiobide kolektibo elektrikoan (trena, tranbia) bidaiariak % 20 hazi dira\nEnergia-kontsumoa murriztu egin da: 73,1 kteps/urtean\nGEI emisioak murriztu egin dira: 209,8 kton CO2 /urtean\nBirkarga-sare publiko eskuragarria potentzia handiko 35 birkarga-guneetara hedatu da\n2018-2020 Ekintza Plana\n1. Ibilgailu elektrikoen erabilera areagotzea partikularren, enpresen zein administrazio publioen kasuetan.\nEuskadin, matrikulazio-kopuruaren igoera garrantzitsu bat izan dugu 2017. Urtean, nahiz eta 2017aren amaieran ibilgailu elektrikoen parkean 1.143 unitate genituen, Euskadin erabili arren beste autonomia-erkidego batzuetan matrikulatuta dauden enpresako ibilgailuak eta renting ibilgailuak kontuan hartu gabe.\n15 ekintza, tartean:\nIbilgailuak eskuratzeko diru laguntzak eta 2020an Euskadin 4.800 ibilgailu matrikulatuta izatea\n000 birkarga elektrikori hobariak ematea\n15 enpresetako mugikortasun planak laguntzea\nUdaletxekin batera car/moto-sharing sistemak hedatzea\nAdministrazio publikoei 100 ibilgailu elektriko lagatzea\nEusko Jaurlaritzan, energia alternatiboen erosketa-zentrala sustatzea\nLehiaketen %50 202an ibilgailu elektrikoen bidez izatea\nEnpresei beren flotak elektriko bihurtzen laguntzea 50 kasutan\nGutxienez 2 hiritan e-taxi flota zerbitzuak sustatzea\nTaxi geltokietan eta logistika zentroetan, 5 birkarga-gune ezartzea\nTaxi elektrikoen erosketa bateratua egiteko proiektua garatzea\nAdministrazio publikoek taxi elektrikoen erabilerari lehentasuna ematea eta e-taxi politikarekin 20 entitateen konpromisoa lortzea\nBizikleta elektrikoentzat 50 aparkaleku zabaltzeko laguntzak\nLan erabilerarako e-bizikleten 5 proiektu laguntzea\nBizikleta erabilerarako sistema publikoak sustatzea eta 2 e-bizikleta sistema martxan jartzea aurreikusten da.\n2. Birkarga-azpiegitura sustatzea\nDenontzat eskuragarri dauden birkarga-guneen erabilgarritasuna faktore garrantzitsuenetako bat da ibilgailu elektrikoak merkatuan barneratzen joateko.\nEuskadin azpimarratzekoa da birkarga-kudeatzaile bidez kudeatutako birkarga-gune publiko gehien dituen autonomia-erkidegoa dela. Gaur egun, 73 birkarga-gune ditu 42 tokitan (bide publikoan, aparkalekuetan, merkataritza-guneetan eta abar).\nHori dela, aurreikusita dauden ekintzen helburua da ibilgailu elektrikoen birkarga-sare bat eskuragarri egon dadila bermatzea, ibilgailu elektrikoen balizko erabiltzaileen premietara egokitua.\nEkintzak eta helburuak:\nDenentzat eskuragarri dauden potentzia handiko 35 birkarga gune sarea zabaltzea.\nBirkarga gune publikoak ezartzeko entitaeei laguntza teknikoa eta ekonomikorako baliabideak eskaintzea eta eskuragarri dauden 315 birj¡karga-gune zabaltzea.\nBirkarga sareko informazioa argitaratzea\nJabe anitzeko aparkalekuetan 50 instalaziori laguntza ematea\nGaueko birkarka plazatan 500 birkarga gune instalatzea\n65 enpresa pribatu eta 20 eraikin publikoetan birkarga gunean sustatzea\n3. Garraio publiko elektriko bihurtzea\nEuskadin, trenbide-garraioaren aldeko apustua, Euskal Trenbide Sare Berriaren garapenaren eta ETS-Euskotrenen beraren sarearen modernizazio eta hedapenaren bidez, % 100 elektrikoa den garraioaren aldeko apustu irmoa da, baina planaren helburua garraiobideak pixkanaka elektrifikatzen joatea da, zehazki, errepideko garraio publikoari beste hori gehitzea.\nHirietako ibilgailuen flotak berritzerakoan sartzen diren ibilgailuen %50 elektrikoa erabiltzea da asmoa\nGaitasun handiko garraio publikoa: hitzarmen bidez Bus Elektriko Adimentsuen 3 linea gauzatzea\nVitoria-Gasteiz (2. Linea TUVISAk kudeatuta)\nDonostia/San Sebastián (28. Linea, DBUSek kudeatuta)\nLeioa (Metro-Unibertsitatearen arteko lotura)\nTren nahiz tranbia bidezko zerbiztu publiko elektrikoa areagotzea linea berriak ezarriz (Vitoria-Gasteizko Unibertsitate hegoaldeko eta Salburuako hedapenak eta Bilbo-ko Atxuri-Bolueta zabalkundea) indarrean dauden zerbitzuekin uztartuta zerbitzuak gehitzeko.\nErrepideko salgaiak trenbidekoetara aldatzea sustatzea eta, horretarako, azpiegituretako inbertsioak bultzatu eta plataforma multimodal berrien garapenean aurrera egitea, besteak beste, Jundiz edo Lezoren kasuak.\nGutxienez hiri-mugikortasun bertikaleko 3 plan gidari bultzatzea Euskadiko udalerrietan.\n4. Garapen teknologiko eta industriala\nMugikortasun elektrikoak aukera eta erronka berriak eskaintzen dizkio Euskadirko industriaren garapenari produktu berrien eskaintza eta zerbitzuetan, baita teknologia eta talentuaren inguruko aukerak ere.\nMugikortasun Elektrikoari buruzko Energibasqueren estrategiarekin bat etorriz, Euskadiko enpresei lagundu egin nahi zaie eskaintza berezi bat garatu dezaten, bai birkarga-azpiegituretan eta bai ibilgailuen osagaietan ere, eta halaber, irtenbide berrien garapen teknologikoa eta mugikortasun elektrikoaren inguruko negozio-kontzeptuak sustatu nahi dira\nNabarmendu beharra dago automozioaren sektorearekin (enpresa traktoreak eta industria osagarria) eta garraioaren sektorearekin hertsiki loturiko enpresa-sare lehiakor eta berritzaile bat dugula Euskadin. Horrez gain, energia eta birkarga elektrikoarekin loturiko Industria garrantzitsua dugu, I+G+b teknologia-zentroen punta-puntako sare bat eta birkarga-azpiegitura gehitzeko eta energia berriztagarrien aldeko apustua egiteko gaitasuna duen banaketa elektrikoaren sare bat.\nMEPI 2020k energibasque estrategiarekin eta ZTBP 2020rekin bat egiten duten ikerketa-ildo batzuetan inbertitzeko ekintzak jaso ditu, aurretik esan bezala,eta horien aurrekontuek plan honetan jaso dena gainditzen dute.\nMugikortasun jasangarriaren inguruko arauketa eta sentsibilizazioa\nMerkatuan ibilgailu elektrikoak duen sarrera gutxiko fase honetan, zenbait oztopo gainditu behar dira, eta mugikortasun-eredu berri hau zabaltzeko arauketan eta sentsibilizazioan aurrera egingo duten politika publikoak behar dira.\nGaur egun, Jasangarritasun Energetikoko Legearen proiektua eztabaidan dago Eusko Legebiltzarrean, onesteko, baina MEPI 2020k ibilgailuen erosketaren hobaria emateko pizgarri eta zerga-neurrien ekimen berriak proposatzen ditu, finantzaketa-tresnak, garajeetan birkargatzeko instalazioen legeztatzea eta Europako zuzentarauetara eta EAEn eragina duen Estatuko legeriara egokitzeko erraztasunak ematea.\nMugikortasun-eredu horrek egoera berria eta ezezaguna dakar, eta Eusko Jaurlaritzak eta Energiaren Euskal Erakundeak orain arte sustatutako komunikazio- eta sentsibilizazio-ekimenak sendotuko dituzte.\nAzkenik, beharrezkotzat jotzen da prestakuntzako premiak identifikatu eta ibilgailu elektrikoak eta mugikortasun elektrikoari lotutako teknologia garatzeko, fabrikatzeko, saltzeko, mantentzeko, konpontzeko eta birziklatzeko talentua prestatzeko beharrezko ekimenak proposatzea.\nHorretarako, EAEn dauden prestakuntza-ildo arautuetan mugikortasun elektrikoa sartzea eta mugikortasun elektrikoa jarduera nagusi ez duten baina ezarri beharra duten eragileentzako etengabeko prestakuntza-ekimen zehatzak garatzea proposatzen da.\nIE konpontzeko ziurtagiri profesionala sortzea\nLH/gradu/masterren 5 programatan, gutxienez, mugikortasun elektrikoa sartzea.\nIkertzaile eta teknologoak prestatzea\nIEei, birkargarako instalatzaileei eta beste hainbati buruzko 12 prestakuntza-saio.\nMEPI 2020-ren aurrekontua\nPlan honetan jasotako ekintzak abian jartzeko, 494 milioi euroko aurrekontu bat behar da (bere estrategia eta aurrekontu propioa duen Energibasque kontuan hartu gabe).\nDonde puedo informarme de estas ayudas,si estan aceptadas no veo o no encuentro forma de hacer uso de ellas.\nEl Gobierno Vasco ha publicado la aprobación de un plan integral de #MovilidadEléctrica para los años 2018-2020\nRT @Gob_eus: El Gobierno Vasco aprueba un Plan Integral de Movilidad Eléctrica para los años 2018-2020 ➡ https://t.co/VaEctJedxE #PIME2020…\nRT @Gob_eus: Eusko Jaurlaritzak 2018-2020 urteetarako Mugikortasun Elektrikoko Plan Integrala onetsi du ➡ https://t.co/RpFN0qlvk7 #PIME202…\nMugikortasun_Elektrikoaren_... 3 MB (application/pdf)


Becerril herriko 502 zale Anoetan egongo dira larunbatean, Reala animatzen : Irutxuloko Hitza\nBecerril herriko 502 zale Anoetan egongo dira larunbatean, Reala animatzen\nRealak eta Becerrilek Kopan jolastu zuten elkarren aurka, iazko abenduaren 19an. (Argazkia: Reala)\nRealak bere hitza bete du, eta 502 pertsona etorriko dira Becerril herritik Donostiara larunbatean, Anoetan Realaren eta Valentziaren arteko partida ikustera, gastu guztiak ordainduta. Izan ere, iazko abenduaren 19an bi taldeek Mariano Haro estadioan Kopako norgehiagoka bat jolastu ondoren –Realak 0-8 irabazi zuen–, zale palentziarren eta zale donostiarren arteko oso harreman ona sortu zen. Horregatik, klub txuri-urdinak Becerril taldeari eta herria guztiari –727 biztanle ditu– aipatu gonbita luzatu zien partidaren hurrengo egunean, eta asteburu honetan etorriko dira, zortzi autobus bete ondoren.\nEra berean, Becerril taldeak gonbidapena itzuli nahi izan dio Realari, eta astelehenean iragarri zuen 34.119 bazkide txuri-urdinek Mariano Haro estadioan sartu ahal izango dutela denboraldi honetan, nahi duten partida ikustera.


TAMBORIL TABERNA « zaharrean.net\nTamboril Taberna guneko eskarmentu handienetako tabernetako bat da. Establezimendu honetan, 50eko hamarkadan ostalaritzako munduan barneratu ziren bi anaiek agintzen dute. Bikiak, Jesus, sukaldeko agintean teknika handia eta bere amonaren errezetak eskura edukiz, eta Miguel, bezeroen hizlari ona eta laguna barraren ardura hartzen du, zerbitzari eta sukaldarien talde batez lagundurik, hainbat urteko historia dituen negozioa aurrera eramaten dute.\nTamboril gainera leku pribilegiatu batean kokatuta dago, konstituzio plazaren sarreretako batean eta terraza hantxe bertan edukita. Bere kokalekuarengatik, bere mokadu zaporetsuarengatik eta bere tratu eta zerbitzu bikainarengatik, leku hau bisitatzen duen edozeinengatik gomendatua izaten da.\nPintxoz eta tapaz beteriko barra, hotzak eta beroak, kopuru sendoa eta goi-mailako kalitatearekin, edozein poltsikoen eskura, edozein gustuek haien gozamen hoberenak gozatu ahal dezaten. Ondo aurkeztutako barra, koloreen, usainaren eta primerako zapore eta osagaien aniztasunekin. Familia hau bisitatu duten guztien gomendiora eta iritzira, pintxoen artean perretxikoak, gazta-kausera, antxoazko tenpura, salpikoizko tartaleta eta bakailaozko piper arrautzaztatuak nabarmendu behar dira beste batzuen artean.\nGomendioak eta iradokizunak ondo daude, baina daztatzea hobeagoa da.\nArrandegi kalea 2, 20003 Donostia, Gipuzkoa\nAsteartetik igandera: 10:30tatik 13:00etara eta 18:00etatik 23:15etara.


China HY288 Warp Knitting Machine fabrikatzailea eta hornitzailea | Aoyuan\nMakina honek lokailuak gidatzen dituen piezak konektatzeko plan mekanismoa hartzen du, lurreko barrak N motako disko kamaren aurkako gailua hartzen du.\nMakina honek lokailuak gidatzen dituen piezak konektatzeko plan mekanismoa hartzen du, lurreko barrak N motako disko kamaren aurkako gailua hartzen du. habe ignamak EBC uzte elektronikoa erabiltzen du, trakzio gailuak lau arrabol erabiltzen ditu eta hiru arrabolen trakzioa ere eskaintzen du, makinak alde biko jacquard aukera dezake.\nPuntuzko makina puntuzko makina, batez ere, uzteko mekanismoaz, puntuzko mekanismoz, zeharkako mekanismoaz, tiratzeko eta hartzeko mekanismoz, transmisio mekanismoaz eta mekanismo osagarriz osatuta dago. Puntuzko mekanismoa bere oinarrizko mekanismoa da, puntuzko bobina osatzeko erabiltzen dena. Puntuzko mekanismoan erabilitako orratz moten arabera, begizta zati desberdinak hartzen dira. Begiztatutako piezen artean, batez ere puntuzko orratzak, estalkiak, sareta-biluzgailuak, hari gidatzeko orratzak, etab. Urkatzeko puntako makinetan erabiltzen diren orratz motak, funtsean, trama puntuzko makinetan erabiltzen diren berberak dira, baina urpeko makina moderno gehienek abiadura handiagoa dute beraz, orratz konposatuak asko erabiltzen dira, eta mihiaren orratzak, gehienbat, jacquard urdina puntuzko makina handietan erabiltzen dira.\nProduktuak ale estu edo sare elastiko eta inelastikoen bereizgailuak ehuntzeko erabiltzen dira, batez ere oinetakoak, poltsak, autoaren kuxina, kapelak, arropak eta abarretarako erabiltzen dira.\nAbiadura aldakorra alderantzikatzeko maiztasuna\nUrkatzeko puntuzko makinaren atalak osatzen dituzten begizta nagusiak puntuzko orratza, hari gida orratza, hondoratzailea eta prentsatzeko plaka dira (kakorratz makina egiteko erabiltzen dira). Puntuzko orratzak ilaran antolatuta daude orratzaren ohe gainean eta orratz ohearekin mugitzen dira. Hariaren gida orratza zerrendan instalatuta dago orrazi barra osatzeko. Urkila gida orratzaren zulotik igarotzen da, orraziaren barrarekin mugitzen da eta orratzean zauritzen da. Ehuna puntuzko orratzaren, hondoratzearen eta begiztako beste piezen mugimendu koordinatuaren bidez ehuntzen da.\nAurreko: HY399 abiadura handiko ohe bakarreko okertzeko makina\nHurrengoa: HY280 abiadura handiko ohe bakarreko raschel\nHY299 abiadura handiko arrantza sareko makina\nHY399 abiadura handiko ohe bakarreko okertzeko makina\nHY290-I ohe bikoitzeko eguzkitako makina HY290-I ...\nHY289 Belar Makina Sorta


Lehio eta balkoietako loreen X. lehiaketa martxan dago - Eskoriatza\nEskoriatza > Albisteak > Lehio eta balkoietako loreen X. lehiaketa martxan dago\nLehio eta balkoietako loreen X. lehiaketa martxan dago\n2017ko ekainak 02\nHamargarren urtez jarraian, Eskoriatzako Kultura sailak leiho eta balkoietako loreen lehiaketa antolatu du gure herriko leihoak eta balkoiak loreekin apaintzera herritarrak animatzeko. Horrela, herria edertzea lortuko dugu eta udaberri/uda garaian herriko kale nahiz fatxadetan, loreak protagonista nagusi izatea.\nLehiaketan parte hartzeko etxeetako leihoak eta balkoiak lorez edota landare naturalez apaindu beharko dira, baina apaindutako leihoa/balkoia kaletik begiratuta ikusteko moduan egon beharko da. Lore apainketaren diseinua erabat librea izango da, eta ekainaren 12rako balkoi guztiak prest egon beharko dira epaimahaiak baloratu ahal izateko.\nLeiho edo balkoiak proposatzeko Kultur Etxera jo beharko da.\nAukeratutako balkoi edo leihoen argazkiak Kultur Etxeko sarreran eta interneten egongo dira ikusgai ekainaren 19tik 23ra.\nNahi duenak bere botoa eman ahal izango du, baina, pertsona bakoitzak boto bakarra eman ahal izango du.\nIrabazlea aukeratzeko hiru boto izango dira: bata kultura batzordeak emango du; bestea, Olazar jubilatu elkarteak; eta, azkena, herri bozketatik ateratakoa izango da.\nBalorazioa egiteko irizpide estetikoak neurtuko dira bakarrik, eta bereziki, bi hauek: batetik, lore-konposizioaren bolumen eta kolore konbinazioa; eta, bestetik, leiho edo balkoiaren kokapenaren arabera egindako egokitzapena.\nHiru sari egongo dira, 80 €, 50 € eta 30 €-koak, eta epaimahaiak horrela erabakiz gero, aukera izango du accesit bat emateko.\nSariak, San Pedro bezperan, ekainaren 28an, emango dira udaletxeko pleno aretoan.


BURUTIK EGINDA SEXUAZ – Kolokon – La forma joven de entender el sexo, las drogas y el rock and roll\nGaur egun hipersexualitate kontzeptua erabiltzen dugu, edo sexu-mendekotasuna. Lehen esaten zen emakumeak ninfomaniak jota zebiltzala eta satiriasiak jota, berriz, gizonezkoak.\nHona hemen definizioa: sexu-behar kontrolaezina da, ‘sexu’ berbak hauxe guztia hartzen duelarik: sexu-harremanak, masturbazioa, pornografia, telefono erotikoak… Gaixoak, behin plazera lortuta, errua, ezinegona, lotsa, mina sentitzen du eta gorrotoa dio bere buruari.\nHorrelako joera konpultsibotzat jotzen da, kalte egiten dienean bizimoduko beste alderdiei eta, esaterako, ondorio kaltegarri hauek dakartzanean: adiskideak galdu, arazoak lanean, errendimendu egokirik ez, interesik ere ez sexua tartean ez dagoenean, etsipena…\nEta sexurik gabe, abstinentziaren sintomak agertuko dira: suminkortasuna, antsietatea, goragaleak, insomnioa, dardarak eta buruko mina.\nGehiegi masturbatzea edo film porno asko ikustea, berriz, ez dira sexu-mendekotasunaren sintomak. Mendekotasunak ez dauka batere zerikusirik sexuan sarri aritzearekin, baizik eta, bere burua kontrolatu ezinean, gaixoak duen ezinegon psikologikoarekin.\nAdituek diotenez, sexu-adikzioa ez da gaixotasuna, beste hainbat arazo psikologikorekin (bakardadea, depresioa, antsietatea, estresa…) zerikusia duen sintoma baizik.\nHala gizonak nola emakumeak jotzen ditu, edozein adin eta gizarte mailatakoak. Gaixo gehienak, dena den, gizonezkoak dira, gizarteak askatasun handiagoa ematen dielako eta moraltasunak traba gutxiago jartzen dielako.\nOso adikzio ezezaguna da. Eta ez da, halaber, batere ikusgarria, jotakoek ezkutatu egiten digutelako, batik bat ingurukooi.\nTratamenduaz konpon daiteke, baldin eta gaixoak arazoa duela aitortzen badu behintzat.\nHONA HEMEN SEXU-ADIKZIOAREN SINTOMAK\nSexu-grina zu baino indartsuagoa da.\nSexu-beharrak bultzatuta, zure bizimodu “normaletik” kanpoko zertzeladetan kausitu zara: lagun, toki eta egoera “ezohikoez” ari gara.\nSexuan aritu ostean, lagunarengandik aldendu nahi izaten duzu, damuak, lotsak eta erruak jota.\nHorrelako jokaerak ondorio kaltegarriak dakarzkizu lantegian, adiskideen artean, familiartean…\nOndorio kaltegarri horiek bost axola zaizkizu, ordea, grina askatu arte, behintzat.\nBeti pentsatzen duzu azken aldiz egin duzula eta hurrengo batean kontrolpean eduki ahal izango duzula. Ezin duzu, ordea.\nSexu-beharra dela-eta, nekez eusten diozu bikote-harreman bati.\nBizimodu bikoitza duzu, gezurra esan behar izaten duzulako zeure sexu-bizimoduaz.\nKontrolik gabe sentitzen zara. Horrela segituz gero, ondorio larriak pairatuko dituzula uste duzu.


Aitor Goenaga izango da 'Gailurra Xtreme Perdido' saioko kameraria - Maxixatzen.eus\nAitor Goenaga izango da 'Gailurra Xtreme Perdido' saioko kameraria\nMaxixatzen.eus 2018-01-12 10:04\nAitor Goenaga, kameraria.\n'Gailurra Xtreme' saioaren 2. denboraldia hasi zen atzo gauean Etb 1-en, eta saioko kamerarietako bat da Aitor Goenaga azkoitiarra. Korrikalariak grabatzen ariko da eta kamera eramateaz gain, taldean gertatzen denaren berri emango du.\nPirinioak zeharkatzen dituen GR11 ibilbidearen zati bat egitera ausartuko diren 12 lagun arituko dira nor baino nor gehiago saioan. Zortzi etapatan 300 kilometro egin beharko dituzte lehiakideek. Irunen abiatu eta Perdido mendia izango dute jomuga.\nAitor Goenaga bezala, kamera txikiarekin korrika ibiliko dira mendian Aitziber Ibarbia eta Unai Ugartemendia. Guztira, sei kamerari ibiliko dira saioa grabatzen.\nEtapa askotan taldeka joango dira kamerariak, eta lurrera begiratu gabe ibili beharra izango dela zailena diote. Honela dio azkoitiarrak: «Zinea eta grabatzea asko gustatzen zait, mendian ere asko ibilitakoa naiz; esperientzia ederra izateko asmotan nator eta pentsatzen dut horrelaxe izango dela».\nUrtarrilaren 11ko 'Gailurra Xtreme Perdido' saioa Nahieran ikusteko lotura.


Edizio kritikoaren iturriak: GBB\nIturriaren izena: [Gizona bakarrik bilduma]\nArgitalpen-datuak: Paper sorta daktilografiatua, 24 orri\nIturriaren urtea: 1970\nOrrialde-kopurua: 24 orri\nKanpo-deskripzioa: Folio formatoko 24 orriko bilduma da -orri bakoitzeko olerki bana, alde bakarrean idatzita-; orriak zenbakituta daude, aipamenak erraztearren. Sortari izen hori eman diogu, lehen olerkia horrela hasten delako: "Gizona bakarrik". Alde bakarretik daude idatzita makinaz orriok; makinazko beste kopiaren baten kalkoak dira nonbait. Testuen gain ez dago eskuzko zuzenketarik, "Gizona bakarrik" olerkian iradokitako txiki bat izan ezik.\nEdukia: Orri bakoitzean olerki bana dago: denetara 24 olerki. Bilduma honetako olerki guztiak daude HGB1E edo HGB3E bildumetan, hiru izan ezik, liburutan argitaratuta daudelako: "Jainko...zure izenean" (GHB-n argitaratua), eta "Kaiolan jaio ziren" eta "Lurrean... lurrean" (biok HGB-n argitaratuak, HGB-2, 79. eta 163. orrialdeetan urrenez urren). -Izan ere, HGB1E eta HGB3E iturrietan HGB liburuan argitaratu gabe utzitakoak bakarrik daude-. Izatez, argitaratu gabe utzitako horiek korupeko salmoen estiloa eta gaia darabilte gehienbat: Euskara eta Euskal Herria. Makinazko kopialdi horretako gainekoak badaudenez Gandiagaren artxiboan (AOB-K seinalatuak, hain zuzen ere), GBB bildumako testuok ez dute balio berezirik. Baina bildumak berak badu esanahirik, horrelaxe gorde eta utzi zuelako autoreak berak.\nDatazioa: GBB bilduma honetako olerki denak edo ia denak makinazko hiru kopiatan behintzat badaude, eta horien historia luze samarra da: 1) Lehen kopia (jatorrizkoa) Din-A5 formatoko paperetan, AOB-P orrietakoa da; paper horiek AOB-n banatuta aurki daitezke, bakoitzari dagokion lekuan; 1970 ingurukoak izan daitezke horiek. 2) Bigarren aldiz daktilografiatu zituen horiek Din-A-4 tamainako paperetan, eta kalko-paperaren bidez kopialdi berean bi kopia atereaz. Izan ere, GBB bilduma honetako orriak beste batzuen kalkoak dira jatorriz. 3) Horien gaineko kopiak: a) AOB-n daude banaturik, bakoitzari dagokion lekuan, aipaturiko Din-A-5 tamaikoa paperekin batera; horietan ageri ohi dira sarritan makinazkoaren gain eskuz egindako aldaketak; b) beste bazuk HGB1E eta HGB3E sorten barruan daude. GBB bilduma bera beranduagokoa da, jakina; baina horietako jatorrizko testuak 1970ekotzat jo daitezke. GBB bilduma zalantzarik gabe EGB1E baino lehenagokoa da -azken hau, 1990ekoa edo izan daiteke-, HGB liburuaren bigarren ediziorako egindako lana denez. Baina horko testuak askoz lehenagokoak dira, HGB liburuaren lehen edizioko (1974) Korupeko salmoak sailekoekin bateratsu landuak (1970). Ordukoak edo direla esateko bestelako daturik ere badugu: 1970 urteko martxoan hartu zuen Arantzazuko Fraideen anaiarteak koruko Orduen otoitza gaztelaniaz egitekoa, eta horren ondorioz idatzi zituen Gandiagak Korupeko salmuak (Ik. Agirrebaltzategi, Paulo: "Euskararen erabilera eta euskarazko inkulturazioa Arantzazun, XX. mendean", in: Arantzazxu. Ikerlan eta saiakerak XX. mendeko historiaz, Arantzazu E.F. Oñati, 2003, 312. or.).\nBestelako oharrak: Horrela, bilduma berezitzat eman zion Gandiagak Paulo Agirrebaltzategiri (2000-12-30), bera operazio ondoren osasuna zaintzen ari zela.


Irekia Eusko Jaurlaritza - Gobierno Vasco :: Gurutzetako Ospitaleak energia egoeraren azterketa integrala egingo du osasun zentroan\nGurutzetako Ospitaleak energia egoeraren…\n\nGurutzetako Ospitaleak energia egoeraren azterketa integrala egingo du osasun zentroan Iturria: Irekia\n\n\n\n\n\n\n\n\nOspitaleko energia-kontsumoak aztertzeaz gain, energia elektrikoaren, gas naturalaren eta beste energia batzuen kostuak ere analizatuko dira\nGurutzetako Ospitaleko zuzendari kudeatzaile Gregorio Achúteguik eta Energiaren Euskal Erakundeko (EEE) kontseilari zuzendari nagusi José Ignacio Hormaechek lankidetza-hitzarmen bat sinatu dute, Gurutzetako Ospitaleak enpresa espezializatu bati eskatuko dio azterlana egiteko, energia egoera aztertu eta hobetzeko xedez. Lankidetza-hitzarmenari esker, energia egoera aztertzearekin batera, energia modu eraginkorragoan kontsumitzeko eta aurrezteko bideak eta aukerak identifikatuko dira. Gainera, energia-iturri berriztagarrien ezarpena eta erabilera sustatuko da. Energiaren Euskal Erakundeak diruz lagunduko du azterlana, Euskal Autonomia Erkidegoan energia-eraginkortasuna hobetzeari begira, EEE-IDAE hitzarmenaren barruan.\nEnergia sistema eraginkorrak ezartzeko eta energia berriztagarrien aprobetxamendua sustatzeko, Energiaren Euskal Erakundeak beste eragile batzuekin garatzen dituen lankidetza jarduera ugarien artean, osasun zentroekin aurrera daraman elkarlana lehentasunezkoa da, erakunde publiko horrek kudeatzen dituen zentroen ezaugarriengatik eta horietan energia aurrezteko dagoen ahalbidea edo potentzialagatik. Ildo horretatik, Gurutzetako Ospitalean ere energia egoeraz azterketa sakona egingo da. Hala, osasun zentroak, enpresa espezializatu batiez lagunduta, energia-kontsumo guztiak hobetzeko, aurrezteko bideak abiarazteko eta bertan erabil litezkeen energia-iturri berriztagarriak sustatzeko neurriak hartuko ditu.\nZehazki, egingo den ikerlan edo azterketa honako honetan datza:\n- Gurutzetako Ospitalean egungo energia egoeraz azterketa egitean.\n- Energiaren erosketa-prezioei buruzko ikerlana eta hobekuntzarako proposamenak egitean.\n- Energia aurrezteko ahalbidea kalkulatzean.\n- Baterako sorkuntza instalazio bat, edo, ahal dela, hiruko sorkuntza jartzeko bideragarritasun azterlan tekniko-ekonomikoa egitean. Era horretan, elektrizitate, bero eta hotza lortuko litzateke energia-iturri beretik abiatuta.\nEgin nahi den azterketaren bidez, energia-fakturen nondik norakoa xehetasunez ezagutzeko parada izango da, bai gaur egungo baterako sorkuntza sistemei lotutako fakturak, bai ospitalean kontsumitzeko erosten diren gas natural eta elektrizitatearen fakturak. Horrezaz gain, ekipo kontsumitzaileek (lurrun-galdarek, argiztapen sistemek, aireztatze ekipoek, klimatizatzeko gailuek eta abar) nola kontsumitzen duten energia ere aztertuko da. Horren argitan eskuratuko diren balantzeen bitartez, aurrezteko ahalbidea edo potentziala kalkulatuko da.\nAzken finean, aipagai dugun azterlan honen helburu nagusia da Gurutzetako Ospitaleko energia egoera sakon aztertzea, eta haren datu eta emaitzen argitan, neurri zuzentzaileak proposatzea zenbait esparrutan; adibidez, energia-galerak saihesteko, eraginkorrak ez diren kontsumoak ekiditeko. Hartara, Gurutzetako Ospitalean hornidura eraginkorragoa izateko, energia-kostuetan aurrezteko eta kontsumotik eratortzen diren emisioak gutxitzeko aukera izango dute.\nBestetik, osasun zentroko energia sistemaren barruan energia-iturri berriztagarriak erabiltzeko potentziala aztertuko da. Hala, energia elektrikoa ekoizteari begira, eguzki-plaka fotovoltaikoak jartzeko bideak eta aukerak aztertuko dira. Horrekin batera, ura berotzeko, eguzki-panel termikoak ipintzeko bideragarritasuna analizatuko da. Era horretan, horrelako sistemak jarriz gero, energia konbentzionalaren erabilera murriztu egingo da.\nEBAZPENA, 2015eko uztailaren 30ekoa, Energiaren Euskal Erakundeko zuzendari nagusiarena, garapen bidean dauden itsasoko energia-teknologia berriztagarriak frogatzeko eta baliozkotzeko inbertsioak sustatzeko laguntzen deialdia argitaratzen duena - 2015…


genre_facet:"EIMAk onetsitako materialak" genre_facet:"Curriculumeko baliabideak" author_facet:"Elhuyar Hizkuntza Zerbitzuak" author_facet:"Agirre, Tomas" topic_facet:"Mekanizazioa (Heziketa Zikloa). Erdi maila" topic_facet:"Oinarrizko mekanizazioa (Modulua)"\nGeneroa / Forma: EIMAk onetsitako materialak Generoa / Forma: Curriculumeko baliabideak Egilea: Elhuyar Hizkuntza Zerbitzuak Egilea: Agirre, Tomas Proposatutako gaia: Mekanizazioa (Heziketa Zikloa). Erdi maila Proposatutako gaia: Oinarrizko mekanizazioa (Modulua)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Lanbide Heziketa Gehiago ... Mekanizazioa (Heziketa Zikloa). Erdi maila 1 Metrologia eta saiakuntzak (Modulua) Oinarrizko mekanizazioa (Modulua) 1 Produktuen egiaztapena (Modulua) 1 Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


(«BVE» orritik birbideratua)\n1 BVEri leporatutako ekintza batzuk\n1.1 1970eko hamarkada\n1.2 1980ko hamarkada\nBVEri leporatutako ekintza batzukAldatu\n1978ko apirilaren 5a: Antonio Cubillo Kanariar uharteetako independentziaren aldeko militantea hiltzen saiatu eta larri zauritu zuten, labankada batzuk sartuz, Arjelgo bere etxeko atarian. Roberto Conesak Jose Luis Espinosa Pardo poliziaren mertzenarioari agindu zion Antonio Cubillo hiltzea   .\n1978ko abenduaren 21a : Jose Miguel Beñaran, "Argala" hil zuten Angelun. Ekintza Jean Pierre Cherid, Mario Ricci "Carlo Vannoli" eta Jose Maria Boccardo Romanek osatutako taldeak burutu zuen.\n1980ko maiatzaren 8a : Maria Jose Bravo del Valle ikaslea hil zuten Donostian (Gipuzkoa).\n↑ Werner Mauss, Espinosa y cómo acabar con el PCE(r) y los GRAPO fisicamente\n↑ Amedo: el estado contra ETA\nAzken aldaketa 4 maiatza 2020(e)an, 01:05(e)tan\nOrriaren azken aldaketa: 4 maiatza 2020, 01:05.


Eva gaur. Noticias de Gipuzkoa\nAna Urkiza - 2018(e)ko apirilaren 30a, astelehena - 09:57etan eguneratua\nBeti zalantza izpiarekin. Esandakoak esan eta frogatutakoak frogatuta ere, beti, demostratzen jarraitu behar. Evaren sagarraren gaineko kontakizunak zenbat kalte egin digun...\nEpaiaren erabakia etsigarria izan da. Eredugarria izatea espero genuen. Etorkizuneko gertaerak ere azaldu ahal izateko adibidea. Iruñeako jaiei etiketa kentzeko estakurua. Gizonttoei eta haien ingurumariari mezu argi bat bidaltzekoa. Emakumeoi sinesten zaigula jakinaraztekoa. Ezetzak "ez" esan nahi duela ulertzen dela adierazten duena. Harreman bat izateko, alderdien onespena izan behar dela argi geratzen denekoa...\nBaina ez, ez digute sinesten. Zalantzaren lainopean bizitzen jarraitzen dugu. DENA da posibleago, emakumeak egia esatea baino. GUZTIA da aztergarriago eta zailago, emakumearen lekuan jartzea baino.\nHain barneratua dugu ongia eta gaizkiaren gainean emakumearen eta gizonaren rolak zein-tzuk diren, ezen eta berehala gizonaren ekimena justifikatzera igarotzen garela: "emakumeak ere zerbait nahiko zuen", "sakon-sakonean, emakumeak berak bilatzen du gertatzen zaiona", "horrela ez balitz ez lirateke gona motzak jantzita eta kalean bakarrik ibiliko" Premisan, jada, ez da hitz egiten emakumearen askatasun eskubideaz, gertaeran izan duen ustezko paperaz baizik. Eta "ustezko" diot "ustezko" horren gainean egiten diren interpretazioek mugatzen dutelako emakumearen askatasunerako eta berdintasunerako eskubidea.\nNoiz arte jarraitu behar dugu gure ahalmenak neur ditzaten eta onar gaitzaten borrokan? Noiz arte egia esaten dugula eta sinets gaitzatela lor-tzeko protestan? Non dago muga? Heriotzan? Heriotzak kontatzeak ez du deus konpontzen. Ez eta gizonttoak emakumeengandik urrun-tzeko jarritako sistemak ere (nahiz eta beharrezkoa den). Kontua, betaurrekoak aldatzean dago. Gizarteari begiratzeko angeluan.


«Yartun kultur ekintzak antolatu eta dinamizatzen saiatzen gara»\n05 abendua, 2016 Kate Motzean 2209\nAitziber Etxezarreta (Ezkio-Itsaso, 1974) erizaina da lanbidez eta Donostian egiten du lan. Ezkio-Itsason jaio zen eta bertan bizi da. Berea bezalako herri txiki batean bizitzeak ingurukoekin oso hurbileko harremanak egiteko aukera ematen duela uste du. Herriko Yartu kultur elkarteko kidea ere bada. Kultura zentzurik zabalenean hartuta, ekintzak antolatu eta dinamizatzen saiatzen dira. Batez ere, udalarekin elkarlanean aritzen dira, baina baita guraso elkarte zein bestelako taldeekin ere. Hitzaldiak, antzerkiak, erakusketak eta herria zein Euskal Herria ezagutzeko irteerak antolatzen dituzte.\nIrakurtzea eta lagunartea gustuko ditut.\nXalbadorren Ama Euskal Herria, Anje Duhaldek abestuta.\nJende gehiegi ez dagoen edozein leku.\nAmets egiten jarraitzea.\nGuztiek dute bere berezitasuna.\nNire buruaren jabe ez izateari.\nEtxeko txikien irribarreak.\nBadaude lan horretarako egokiagoak.\nEzkion biziko ez bazina?\n« Ataungo lurretik, Huntza musikaren horman gora\n«Hemen oso berantiarra izan da modernitatetik posmodernitatera jauzia» »


Azken berriak gaztetxearen inguruan - - Zarauzkohitza.eus\nAzken berriak gaztetxearen inguruan\nPutzuzulo Amets Fabrika 2021-04-13 09:21\nOraindik gainean dugu Putzuzulo eraisteko mehatxua, eta horren aurrean, egina dugu gure hautua ere: behin eta berriz errepikatu dugu Putzuzulo eraitsi aurretik bermatu behar dela gaztetxe berri bat Zarautzen, eta beharrezkoa dela, epe luzean ere, herrian gaztetxe bat izango dela ziurtatzea . Eta horretan aritu gara.\nDesalojoaren mamua zaharra den arren, bereiziki nahasia eta baldintzatua izan da azkeneko urtea. Putzuzulo 2020 amaieran eraitsiko zutela eta “promotoreen esku” geundela jakin genuen unetik, buru-belarri jardun dugu gaztetxe bat bermatzeko lanean, eta berri asko izan dira ordutik: Putzuzuloren eraisketa atzeratu izana; alkateak agerraldi bidez adierazi izana Zarauzko Udalak eraikin bat erosiko zuela Hegoalden gaztetxea birkokatzeko; erosketa hori egiteko lehiaketa publiko bat martxan jarri baina bertan behera utzi izana; bigarren lehiaketa publiko bat abiatu izana…\nEta orain ere bada berririk: antza, lehiaketa publikora aurkeztu den eraikin bakarrak baldintza tekniko guztiak betetzen dituela ebatzi du kontratazio-mahaiak, eta udalak aurrera egingo du eraikin horren erosketarekin, gaztetxea birkokatzeko.\nIaztik azpimarratu dugu, dena den, udalak eraikin bat erosi arren, erabakitzeke egongo direla balizko lagapen baten baldintzak. Guk argi dugu: gaur egun Putzuzulo den eraikina okupatu zenetik lortu diren baldintza berdinak exijituko ditugu etorkizuneko gaztetxean ere, eta espazioaren erabileraren eta kudeaketaren gaineko erabakimen osoa egozten diogu gaztetxeko asanbladari.\nHorretaz gain, baina, badugu beste jomuga garbi bat: esan bezala, Zarautzen epe luzean ere gaztetxe bat izango dela bermatu nahi dugu. Zarautzek gaztetxea behar duelako; gaur nahiz bihar, hamaika proiekturen eta hamaika jardun politiko eta kulturalen aterpea delako, izango delako, eta izan behar duelako.


Matrikulazio kanpainan Haurreskolak Partzuergoa eta EAEko Hezkuntza Sailaren utzikeria salatzen dugu | LAB sindikatua Hezkuntzan eta Irakaskuntzan\nHasiera 0-3 zikloa Matrikulazio kanpainan Haurreskolak Partzuergoa eta EAEko Hezkuntza Sailaren utzikeria salatzen dugu\nMatrikulazio kanpainan Haurreskolak Partzuergoa eta EAEko Hezkuntza Sailaren utzikeria salatzen dugu\nHaurreskolak Partzuergoak eta, orohar, EAEko Hezkuntza sailak, ekainak 8ra arte irekita dagoen Haurreskoletako matrikulazioarekin izandako begirune eza, utzikeria, inprobisazioa eta ardura falta gogorki salatu nahi ditu LAB Sindikatuak\nBatetik, hurrengo ikasturterako haurren izen-emateari dagokionez, Hezkuntza Sailak ez du inolako publizitate-kanpainarik egin komunikabideetan, eta gure hiri eta herrietan ikusten ditugun kartelak zein sareetan topatu ahal ditugun Haurreskolak ezagutzeko bideoak, Haurreskoletako langileek beraiek egindakoak dira.\nBestetik, LABetik gogor salatu nahi dugu Haurreskoletako matrikulazioa aurrez aurre egiteko prebentzio-planean jasotako norbera babesteko ekipamendu guztia ez dela hainbat haurreskoletara heldu, eta azkenengo momentuan hezitzaileei farmazietan erosteko gomendatu zaiela enpresatik. Hortaz, Haurreskolak Partzuegoak langileak babesteko duen ardura, hezitzaileen utzi duela salatu nahi dugu.\nHau dela eta, Haurreskolak Partzuergoko Gerentea den Zorione Etxezarragaren alde soziala baztertzeko ahalegina eta aurrez aurreko lanean hasteko irizpide argien falta salatu nahi ditugu ere. Era berean, kezkagarria da Hezkuntza Sailak eta Haurreskolak Partzuergoak hartu duten noraeza. Datorren ikasturterako ez dago haurrekin hasteko plangintzarik, ezta prenbentzio planik ere.\nLAB sindikatuak aukera eta egoera guztiak kontuan hartuko dituzten proposamenak landu nahi ditu. Segurtasun osoz haurreskoletara etorriko diren haurren ongizatea bermatuko duen itzulera plan bat nahi dugu; besteak beste ezinbestekoa izango den ratioen jaitsiera ekarriko duena eta, parametro ekonomizistetatik kanpo, langileon eskubideak bermatuko dituena, hezkuntza-komunitatea osatzen dugun eragileon iritziak aintzat hartuz.\nAurreko sarreraIrakaskuntzako oposizioen suspentsioa ez da bidea\nHurrengo sarreraEAEko Hezitzaileen deialdiak


Geroago ezagutu nituan, Joanesen oroimen gozoak artara eramanda, gizon bikain orren etxe ta ondorengoak.\nGogordopeko zelaitxo baten, garometa andi batzuen urrean, soro eder narotuz inguraturik, bene benetako patxadan zegoan Zabaleta baserria. Bere alboetan, amari gonetatik eutsika dauden aurtxoak bezela, etxe nagusiari lotuta, bestetxo bi agiri ziran: bata ogi edo artoa erretzeko labea, bestea abere janariak gordetzeko lekua; ta auekandik ez urruti, zerbait mendi aldera ta beregain, neguan ardiak idukitzeko ellorra. Etxe nagusiaren arpegi aldetik, sarrerako ate gañean, lore ta usai gozodun belarrez egindako bi sorta legor ikusi nituan, oitura zarrari jarraituaz. Done Joane goizean ipiñiak, esan ziratenez; atearen erdi erdian erantsita, argizarizko gurutze txiki zapal bat, etxekoen kristautasuna erakutsi naian.\nToki aien barruan zer zegoan jakin bearrik bai alda? Basetxetakoak badakite, baño ez itxastarrak: ezta, bada, ain gaizki etorriko auentzat emen zerbait jartzea. Labaldean etzan gauza andirik: abar batzuk, ia erdi erretako pala zatar bi, ta labeoia garbitzeko ipizkia. Janari etxean, lastoa ta belar-ondoa ugari, sapaian; atxur, eskobare, sarda, txardango, golde, periki, besabe, gurdi, gurtesi, orrazi, kabilla ta uztarriak lur-gañean. Etxe nagusian, sartuta bereala, sukaldea, lasai samarra, euskal baserri guztikoen irudira, etxebizitzarako ta lur-langintzarako bear ziran tresnaz betea. Bertan zeuden, su-aurrean, zumitzezko jarleku apalak eta keak eta urteak leundu zuten txisillu galanta, ta zapaldetan, sulla, morko ta beste urontzi batzuek, lurrezko txali zabalak, erretillu andi sakonak, zurezko kollara belztuak, eta ogi, tremes edo artoa idukitzeko otarratxoa; antxen arkitzen ziran, ormetatik bera esekita, eltze, tupin, padel, talo-burni, burruntzi, burruntzali, tanbolin ta kresalluak; antxen, bazter baten, beste atxur, lai, ortzbiko, sega ta itariak su egur, azpantar, abarka ta soka zarren laguntasunean; ta antxen egon oiziran askotan, ke zulo azpian, lurruntsu, labatzetik bera zinzilika, zeziñaren itxuran, baserri artakoen azkiñiko busti ta basaz loituak.\nTa zer geiago? Onezkero dena ipiñi bearko degula uste det, guretzat eman diguen etxeko bazterrak ikusten gabiltzala esan badeiteke ere. Sukalde ondoko gelatxo batean zeuzkaten, oremai, legami, artirin, galbai ta arrazkoa, ta gela ortatik atea bitarte, ukulluan, esne-bei, biantx ta txekor gorri lodiak, belar gozoa mauska mauska jaten, txerritxo bi beren esi barruan etzanda ta ollo batzuek zitzetan azterka.\nAuek danak bealdean zeuden. Goian berriz, gizategia, bost edo sei lo-gela, estutxoak, argi gutxikoak, baña garbiak oso, ur bedeinkatu ontziz ta Ama Maria ta beste done batzuen irudiz naikoa poliki apainduak;eta gorago, etxearen gallur ondoan, ganbara andi bat, mandio bezela, gari, arto, baburrun ta sagar umatuk gordetzeko.\nEtxe orretan jaio zan gure artzaia, etxe orretan sortu ziran bere gurasoak eta gurasoen gurasoak, etxe orretara ekarri zuan, bear izan zan egunean, Garibaiko Ana Josepa, emakume maratz, pixkor ta begiratua, besterik iñor Garibain bazan.\nSei seme alaba eman zizkon Joanesi Ana Josepak, baña etxadi au guk ezagutu genduanean, iru bakarrik zeuden bizirik, semeak irurak. Lenbizikoa, Jose Ramon, nekazaritzari jarraitzeko etxera ezkondua, Manueltxoren aita, Araozko neskatxa on batekin senartua zegoan. Bigarrena, Inazio Mari, aizkolari trebea, ezkongaia oraindik, ikazkintzan ibilli oi zan luzaro Aralargo mendietan. Gaztienak, Juan Andres arri zulatzalle ospetsuak, Oñati ondoko arrobi baten zeukan irabazbidea, etxean lan andirik etzegoan eretietan.\nIrurak ziran morrosko eder sendoak Oñati aldeko baserrietan etzegoan Zabaletako semeak bezelako mutillik. Zazpi arroa bazan bakoitza; andi, lodikote, bulartsuak zeuden; ingurukoen artean ta batez ere beurikoen ondoan, Erkules batzuk ziruditen; baña etzan iñor beren aita izan zan beste.\n—Bigunegi azi zaituztet —jardun oi zien arrek— edo etzerate aitaren semeak. Nik egun berean egin izan det beti emendik Bitorirako joan-etorria, oñez, ta zuek berriz zalpurdia bear dezute Bergara edo Zumarragaraño joateko. Zuen sasoian aterako nuan nik ipurditik Anbotoko arkaitza bera ere, ta zuek, indartsuak zeratela, laguna bear dezute zugatz zirzil bat gurdira jasotzeko. Badakigu esate oiek geiegizkoak zirala, baña, egiaz, bazetorkion nubaitetik bene-benetako galera Joanesen jatorri sendoari, bada berdiñeztasun andi ta agiria zegoan artzai orren ta bere semien bitartean. Zabaleta baserria Gogordopean bezela, Joanesen azpian egon bear izan zuten semeak, indar-auzietan, arrek irurogetamar urte zituan arte. Ta gero ere, oraindik ere... Jum! Naiago zukean Iñazio Marik bere indarrak aitarekin baño beste edozeñekin neurtu. Ta ez aitari itzal andia ziolako bakarrik; itzala zion ta azpiratuko ote zuan bildurra zeukan. Iru anaiak ziran kristau onak eta... bai, eleizkoiak; baño ez gurasoak añan. Beraldera zijoazen, mallaka, mallaka, Jaunaren maitetasunean ta animako gauzai zor zaien arretan. Jose Ramon zan kristaurik bero ta zintzoena, gurasoen urrengo. Au, bai, au jaiero izaten zan Meza nagusia ikusten, askotan bezperak entzuten, naikoa sarri bere utsegiteak aitortzen. Azoketara geiegi joatea kendu ezkero, etzeukan akatsik Jose Ramonek. Iñazio Mari, noizean bein animako beroaldi on batzuek izanda ere, askozaz epelagoa zebillen geienetan. Apostu zalea zan mutilla, ta jai egunean iñon dema edo aposturik bazan, toki artara joateagatik, erraz utziko zituan Meza nagusi, bezpera ta beste eleiz-jai guztiak. Mezalabur bat goizean entzun ta kito. Gañera, bere buruari geiegi zeritzon, arro samarra zan, ta jakiña, arrokeriak biotza betetzen duanean, toki gutxi izan oi da biotzean gure Jaungoikoarentzat. Juan Andres... etzan mutil okerra, ori ez, etzuan ezergatik bere jaiko eleizkizuna utziko, baña ala ere beste anai biak baño otzagotzat zeukaten etxeko guztiak Diru amesetan zebillen beti, dirua nola irabaziko, urrea nondik lortuko. Diru apur bat egiteagatik gau ta egun jardungo zukean lanean edo buruausten. Juan Andresek asmatutako dema, ziur ziur zan etxera dirua ekartzekoa.\nEzagutzen zituan aitak, bazekizkian beren animetako argaltasun guztiak, eta etzuan uzten beta on bat bakarra bear zana semeai esan ta erakutsi gabe. Batez ere jai andien aurrean, menditik etorrita laister abarkak aldatzen zegoala, edo apal ostean, edo ondoen zeritzonean, asten zan galdezka:\n—Azpiak atera aldituzue?\n—Abere jana ekarri?\n—Ia ba, konpesatzera joan bearko diagu biar goizean. Jose Ramon, eramanzak eurekin Manueltxo, bide ona ikasi dezan gizagaixorrek. Ire, Iñazio, ezingo aiz egon arbi loreak jaio arte. Joari or Aranzazuko Mendibe A, Prailleagana: arekin konponduko aiz i... Ta utzizak bein jokorako griña gaiztoa Jokoa ezta errenta, motell. Juan Andresek eta nik Oñatiko eleiz nagusian daukagu gure Aita. Biok joango gera, seme, alkarrekin, anima aberastzera, bada animako aberastasuna obea dek lurrekoa baño, ta iraunkorragoa, gorde nai badegu. Pedro Antonek igo dezala mendira, ta emakumeak urrengo baten egingo dute beren eginkizuna.\nIru anaiak ziran izugarri langilleak, eta bear ere bazuten. Gauzak nondik eta nolatan begiratzen zaieten iruditzen zaizkigu andi edo txiki, ta Zabaletako lurrak Arteagatik edo Aloñatik begiratu ezkero uts irudikoak izanarren, txit astunak ziran bear bezela maneatzeko. Txara, gaztañadi ta belardiak neurtu gabe, amar golde lur bazeuzkaten lantzeko; ta karobia zala, laia zala, atxurketa zala, zimaurrak eramatea zala, arto ipintze edo kentzea, gari ebakitze edo jotzea, menditik orbel, garo edo gaztañak ekartzea, zeregin andia sortzen zitzaien era batzuetan. Ta berak, etxekoak, egiten zuten dana, batere auzolanik gabe.\nKarobia izan ezik. Orduan bai, premiazkoa zan orduan norbaiten laguntasuna. Edonork daki: lurzulo biribil arriz jantzia izaten da karobia, arri labea Burua estali gabe idukitzen du, ta aurretik, be aldean, otea ta egurra sartzeko zulotxo bat, ate bezela. Orretarako egun argi aukeratuetan, zamatzen dute barru guztia kare arriz, ekartzen dute otea ta egurra gurdika ta gurdika, sartzen diote ate zulotik, su ematen diote, ta an egoten dira baserritarrak gau ta egun karobi aurrean, su-garretan, ke miñetan, gorri gorri, izerditsu, lukainkari bezela koipea dariotela, beti ere otea sartu ta sartu, sua makaldu eztedin ta beren lan guztia galdu eztakioten. Arretaz egin bear dana da kare erretzea, lan gogorra da, baño baserritar geienak billatzen dute bigungarri on bat, an nonbaiten gordeta idukitzen duten ardao zatoan. Zatoa eskuetan duela ikusiko dituzue, aoa zabalik, zerura begira sarritxo, euririk egingo ote duan edo ez nonbait, bada euria kaltegarri andia da karobirako. Askotan iruditu zait neri nekeak eta suak baño zatokoak bero geiago ematen ez ote dioten. Karea ondo erretzen bada eztai andiak egiten dituzte, ta eztaietan jan galanki, edan galankiago, ta gero mosk... Orra, orraba esan ixillik euki bear nuana.\nZabaletakoak etziran ainbeste ardotara emanak, eta berentzat baño\ngeiago izan oizuen ardoa auzoetako laguntzallientzat.\nKarobikoa baizen lan gaiztoa da gari ebakitzekoa, baño orduan ere etzuten ardo edate andirik egiten Zabaletan. Lana bai zintzo. Jaikitzen ziran goizean goiz, iruterdietarako bai, lo aspertu bat egin gabe; joaten ziran, gosari txiki bat eginda, soroetara, intza zegoan bitartean, eguzkiak erten baño lenago, belar gaiztoak kentze, azkenengo artajorratze edo beste orrelako lanen batzuk aurreratzeko asmoan; zazpiterdietatik zortziretara jaten zuten gosari obea —baratzuri zukua ta pertzakada bat arto-esne —; ta ordurartekoa ezer ezpazuten itxuretan, guztiak errenkadan jarri, zumea bezela oker egin, beren buruak ia anketan ipiñi, ta asten ziran biziro ta jarraitzen zuten gogotsu, rist eta rast, bata bestearen leian, alkarri destañaka, jeupadaka, irrintzika, zeñek geiago iraun, zeñek sail geiago ebaki, nork gariko geiago lotu, nor nekezago aspertu, burugañetik eskukada garia azkar jiratuaz, eguzkitan itaiari argi eragiñaz, kopetako izerdi galanta besoarekin kenduaz, eten gabeko arlo luze neketsuan eguardiko amabi orduak Oñatiko eleizan jo arteraño. Aian saingorri, belaunbelar, barrabasbelar ta orlakoak. Ta bitartean, gosetzen zanari etzitzaion debekatzen ogi-amesa, ta egarritzen zanak an izaten zuan ur-txangilla arekaren baten, belarrez estalduta, bertako ur epelari maitero maitero zangada on bat eman nai bazion.\nEguardiko amabi amabietan gelditzen ziran lenbiziko atsedena egiten. Jartzen ziran lurrean zabal zabal, aurretiaz begiz jotako kerizpe batean, ipintzen zioten zamau zuri garbiaren gañean janaria, ta iru edo lau Aita gure esan ondorean, ia mutillak, ura izaten zan jan-ontzitik aora ta aotik jan-ontzirako joan-etorri gogotsua, ura irentsi bearra, ura besoak luzatzea, ura ostera bakoitzean altzuen aña ateratzea! Etzan bidean ezer asko galduko, ez; oso ederki ikasia zeukaten kutxara zabalaren azpiko aldetik arto zati andia jartzea. Zer jaten zuten? Ori ere bada ba jakinaia. Ogi zukua lenbizi, baburrun gorria edo baba beltza urrengo, urdai azpikoa gero, ta sagar erreak edo gaztai zati bat azkenean, sagardoaren laguntasunarekin Etziran oraindik Zabaletara eldu gaurko baserrietan izaten diran arrautzopil, aragizerra, tripaki gozo ta beste orrelako. Ana Joseparen iritziz, geiegizkeriak. Gauza oiek eta geiago auzoko edo erbestekoak ziranean; etxekoentzat naikoa zan artoa ta babea, ugari eman ezkero.\nTa egiaz Zabaletako mutillak etzuten geiagoren bearrik, betetze on bat eginda bereala, bata or ta emen bestea, lo kuliska bat egiteko asmoetan, zugatz azpian etzaten ziranean. Laster asko entzuten zuan aitak, pipa erretzen zegoala, eltxoen zunburrunarekin batean, semien lo-zurrunga lodia, ta baita laster deitu ere lengo lanbideari jarraitzera. Lasterregi, semien ustez.\nKentzen zuten orduan aiek, astiro astiro, buruko estalkia, nagiak botatzen zituzten, zorroztzen zituzten dranga dranga aingura gañean, itaien aoak, jaikitzen ziran noizbait gizonok, eta berriren berriz asten ziran beren lanean; ez asi bakarrik, asi ta ekin, ekin ta jarraitu, aurrera ta aurrera beti, ez goizean baizen alai ta adoretsu; baña bai ederki oraindik, iñoren aurrean ez lotsatzeko era oneane ta beste edozein basetxeko mutillek baño geiagoan. Iñork etzukean, ezergatik, nekatu zala esango; baña arratsalde erdirako bat edo bati, izerdia kentzen zebillela, ertetzen zion onelako esakera batek: bero zeok gaur, arraietan! edo: sail luzea dek au, egun batean dana egiteko.\n—Aspertu altzerate? —esaten zien aitak, parre antzean —Zaudete pixka bat, nai badezute, nik jarraituko det.\nDanak jarraitzen zuten. Nola ez?\nTa siñistu aldezakegu? Orrelako lan gogorrean egun guztia igarota gero, apal ostean, illunabarrean, Joanes zarrak, pipea piztuaz, esne-ontziak lepoan zituala, artzen zuan mendirako aldapa latza, bere seme gazteak, oso auldurik, abereai jana emanda laster, lotarako gertatzen ziran bitartean.\nEzta orrenbestez amaitzen gariak ematen duan eginkizuna. Metatu bear dira garikoak; eguzkitan legortu bear dira oraindik; arrian jo bear da gogotik galburua, sudur, belarri, ao ta kolkoa arotzez beteaz; mallatu bear dira iregurrez galondarrak alea galbai edo arrazkoan garbitu bear da, ta nik eztakit beste zenbat lan ematen dituan gariak mandiora sartu orduko.\nBerebizikoa ibiltzen zan zeregin andiko egun oietan Zabaletako Ana Josepa. Ta barkatu, irakurlea, beragatik lenago ezer esan eztizutalako. Ez beragatik, ez etxe artako beste enparauakgatik. Zabaletakoak ziran, aitatu ditugun gizon oiezaz gañera, Katalin, Jose Ramonen emaztea, etxekoandre on gazte leiala, ta bere semetxo Manuel, bederatzi urteko mutil sostor polita. Orren urrengo izan zituen aurtxoak txarranpiñak eraman zizkaten zerura.\nTa guazen orain Ana Josepagana. Bere bizikoa, nion, ibiltzen zala lan andi egunetan. Goizeko irurak baño len asten zan deadarka, otoizka ta aginduka, gauza bat bestearen gañean esaten ta egiten zuala, aora edo burura zetorkion bezela. Jakiña zan asierea:\n—Gurutze santuaren señaleagatik, gure etsaietatik... —Inxio, jaiki ari, eguna dek eta— libra gaitzatzu gure Jauna ta Jaungoikoa. —Katalin, piztu zan sua, txierientzat zerbait gerta dezagun. Ta ez aztu akulluko txarkarta ekartzea. —Aita gurea, zeruetan zaudena, santifikatua izan bedi zure izena... —Jose Ramon, abereai botaiek zerbait, gero eztek astirik izango ta... betor gugana zure erreinoa... Auspoan billa alabill? Ara non daukan, emakumea... Irurogetasei urte bazeuzkan ta etzuten soroetara eramaten, baña bazuan zeri ekin etxe barruan. Berak egiten zituan oiak, berak txukundu etxea, berak beiak jetxi, berak gosaria gertatu. Ana Joseparen ustez, arrek bezelako baratzuri-zuku gozorik egiteko emakumerik etzan oraindik sortu. Ezta sortuko ere. Ta orea berak bezela nork egin? Taloak zeñek erre? Esnetarako artoa, me me, zeñek ebaki? Ezin zuan arrek, zion, onelako edo alakoren etxean ezertxore jan: estopaua tipulaz betea, urdai azpikoa erreigia, arrautzopilla koipe geiegirekin, naskatzeko bezela, billatu oizuan. Etzekiten da. Jaio egin bear orretarako ere.\nBaña biotz ederraren jabea zan gure etxekoandre zarra, garbia, beartsuentzat oso emankorra, etxekoentzat eutsia, batzuetan eutsiegia. Ala zioten beintzat Zabaletako aita semeak, eta aiek bazekiten.\n—Jolas andiak izaten dira gurean —esan oizuan Jose Ramonek— zerbait erosi bear degunean. Amak gordetzen du katu-larrua, ta ezin izaten zaio askatu erazi.\n—Ama, dirua bear degu ba orain ere.\n—Dirua? Beti dirua? Zertarako?\n—Manueltxori praka batzuk eta abarketak erosteko.\n—Ama Kataliñek egingo dizka prakak eure batzuekin.\n—Jai egunetarako ere bai?\n—Baita. Ondo ederrak dauzkak jantzi naiezta ganbarako aga zarrean. Ederrak, ama, atze ta aurre arabakiz beteak daudeta?\n—Eztauka oraindik ain zarrak.\n—Ator Manuel, begiratu beio, ama, nola biatzak agiri dituan.\n—Josiko dizkat biarko.\n—Ara beste... argi-iturri.\n—Txapelare bear du.\n—Zer? Txapela? Aita ta semea...! Noiz erosi nion nik azkenengoa?\n—Orain bi urte.\n—Orain bi urte ta ostera txapel berria? Ondatuko zenduteke zuek Drotxillen aberastasunare.\n—Ez berorren eskuetan balego.\nAzkenerako, Manueltxok berak esaten zion, negar muxinga:\n—Erosi beit, amona. Zazpikiñeko mutillak berri berria dauka, ta nik zar zarra. Erosiko aldit?\n—Ez, ez, eztiak erosiko: alperrik abil.\nBaña erosten zion bai. Ez erosi bear, alajaña, bere illoba bakarrari!\nTa nork esango zukean, etxekoentzat onelakoa izanda, agertzen ziran beartsu guztiai ematen ziena baño geiago eman naian zebillela beti? Bazekiten ondo inguruetako eskaleak. Amaika eskaleri eskupekoa emanda gaiñera bete zien urdalla Ana Josepak Zabaletako sukaldean, ta baita lo ederra eragin ere aldemeneko guk ezagutzen degun sapai artan!\nBazezakean. Etxejauntzako semea zan Joanes. Berea zuan baserria, bereak lurrak, berea basoa Lan gogorrean bizi izanagatik artara oitua ta berez gogotsua zalako, etzeukan ogi gabe gelditzeko bildurrik. Pedro Antonek esaten zuanez, Andre Ana Josepak bazeukan urre mordoxkaren bat norbaiti emanda ere, edo non edo non ondo gordeta.\nPedro Anton etxeko morroi zar maitea zuten, etxeko seme bezela. Etzan ezagun Zabaletan zein zan seme ta zein morroi. Mai baten jaten zuten guztiak, guztiak berdin lo egin, danak egun osoan lanean jardun, danak berdin samarrean jantzi ta bear zan orduan alkarri lagundu. Etxe artan zarrenak ziran nagusi, ta beste danak anaiarreba kristau paketsu ta zorionekoak.\nGurutzearen itzalpean zegoan Zabaleta baserria. An zeukaten gurutzea, sarrerako ate gañean, egiazko anaitasuna erakusten. Eztegu nai ukatu an ere bazirala argaltasun ta griña batzuek. Non ez? Baña Jaunaren legea zan Zabaletako argaltasunen sendatzalle ta griña gaiztoen lokarri, euskal basetxe geienetan bezela.\nA! Zer izango litzake gure baserrietan Jaunaren legeko esi biguna urratuko balitz?


Uto-azteka hizkuntzak - Wikipedia, entziklopedia askea.\nUto-azteka hizkuntzak amerindiarren mintzairen familia bat da, Ipar Amerikan zabaldutakoa: AEBetako eta Mexikoko mendebaldean eta hegoaldean nagusiki. Izena dator Ute mintzairatik (Utah) eta Nahuatl-etik (azteka).\nUto-azteka hizkuntzen mapa Mexikon.\nUto-azteka hizkuntzen mapa Ipar Amerika osoan.\n30 hizkuntza hartzen ditu barne familia honek, gehienak oso erabiltzaile kopuru urriekin: Nahuatl (zabalduena, Mexikoko hegoaldean mintzatua), komantxera, o'odhamera, mayoera, hopiera eta tarahumarera, besteak beste. Iparraldeen hitz egiten dena xoxoniera da (Idaho), eta hegoaldeen nawat edo pipil (El Salvador).\n1.700.000-1.900.000 hiztun inguruk erabiltzen dituzte.\nMultimedia: Uto-Aztecan languages\nAzken aldaketa 28 abendua 2020(e)an, 13:21(e)tan\nOrriaren azken aldaketa: 28 abendua 2020, 13:21.


Erabakiak - Deia\nkarmele jaio 09.02.2020 | 03:59\nOHIKOA da urduri senti-tzea aireportu batean. Normala da segurtasun falta sentitzea hegazkin batera sartzera zoazela, edo, are gehiago, segurtasun kontrola igaro behar duzunean.\nBaina, hortaz aparte, aireportuek badute zerbait benetan erakargarria. Ez leku izate horrek lasaitasuna ematen dizu, zuri bai behintzat.\nAireportu batetik igarotzean ez dago ezer erabaki beharrik. Nondik zoazen, zer egiten duzun eta non gelditzen zaren zuk zeuk erabakitzen duzula uste baduzu ere, aireportuetan zure mugimendu guztiak daude aldez aurretik erabakita. Bideak, eskailerak, igogailuak, atsedenerako guneak? dena dago diseinatuta era batera edo bestera mugitu zaitezen.\nEskuan duzun txartelean ager-tzen zaizkizun letra eta zenbakiak begiratu besterik ez duzu egin behar eta edonondik ager-tzen diren seinaleak jarraitu ondoren. Erraza benetan. Sekulako arindua da erabakitzeko beharrik ez izatea.\nIzan ere, zaila da erabakiak har-tzea. Erabaki txikienetik garran-tzitsuenera zerbait galtzearen beldurrak baldintzatzen gaitu. Badakigu erabaki bakoitzak beste zerbaiti uko egitea dakarrela. A, B edo D. Ez da erraza bat aukera-tzea. Eta erabaki ezean ere, erabakitzen ari zara baita ere.\nAireportuetan halako arindua sentitzen baduzu ere, aldi berean, une batez pentsatu duzu zelakoa izango litzatekeen halako bizitza bat, ezer erabakitzeko eskubiderik gabe, zure bizitzaren gidaritza izan gabe, eta horrek ezinegona sorrarazi dizu. Erabakiak hartzea kostatu egiten bazaizu ere, jakin badakizulako erabakiak hartzea dela hain justu bizirik manten-tzen zaituena, gustatzen ez zaizkizun gauzak aldatzeko eta bizi nahi duzun parajea eraiki-tzeko aukera ematen dizula horrek.\nAireportu bat bezalako ez leku batetik igarotzean arindua sentitu dezakezu, baina eguneroko bizitzan agian merezi du arriskatzea eta erabakitzea zer nolako bizitza eraiki nahi duzun. Emaitza zelakoa izango den aurretik jakitea ezinezkoa bada ere.


Hirugarren urtez jarraian, 2019ko egonaldien lehenengo fasearen amaierak bide eman dio Artistentzako lantegiaren beste edizio bati. Uda etapa berri baten hasiera da hirugarren solairuko espazioarentzat, berriz ere sorkuntza garaikidea bizi den eta...\nMugimendurako denbora / Artistentzat aukera-gunea\nIragan udaberrian Itziar Okariz eta Jon Mikel Euba gonbidatu genituen aspaldian Tabakaleran martxan jartzeko gogoz ginen artisten trebakuntzarako programari hasiera eman ziezaioten. Ideia sinplea zen: mugimenduaren edo transitoaren kontzeptutik...\nIkusgarria denari buruz\nHaizea Barcenilla komisarioak hilabete egin zuen abenduan Tokion, Tabakalerak eta Arts Initiative Tokyok sustatutako trukaketarako egonaldi baten baitan. Han bizi eta ikusitakoaren berri eman digu jarraian duzuen testuan, Tokion ezagututako txoko,...\nPasa den larunbatean Sortzaileen Guneak ateak ireki zituen, baina oraingo honetan bere osotasunean, eta publiko guztietan pentsatuz. Gure lehenengo aldia izan zen, eta denbora pixka bat behar duen arren, balorazioa positiboa da. Sortzaileen Gunea...


Azken berriak: Etxebizitzak alokatzeko diru-laguntza Zestoan — elkartu\nLaguntza hauen xedea, Zestoako udalerrian ohiko egoitza izateko alokairu erregimenean etxebizitza bat duten edo alokairu erregimenean kontratu bat sinatzeko konpromezua hartuko duten kolektibo desberdinei: 18 eta 35 urte bitarteko gazteak, mugikortasun urria duten pertsonak, bananduta edo dibortziatuta dauden pertsonak, 70 urtetik gorako pertsona, alargunei eta seme-alabak euren kargura dituzten guraso bakarreko familiei alokairuaren zati bat ordaintzen laguntzea da.\nDiruz lagunduko den etxebizitzak Zestoako udalerrian kokatuta egon beharko du eta dagokion bizigarritasun baimena izan beharko du.\nDiru-laguntzaren zenbatekoa, eskatzaileen diru-sarreren arabera ezarritako atal sistema baten oinarritzen da, atal bakoitzari portzentai bat esleituz. Diru-laguntza gehienez hilean 250,00 euro eskaera bakoitzeko izango da eta gehienez 12 hilabeteko epealdi batetarako.\nEskabideak aurkezteko epea, deialdia Gipuzkoako ALDIZKARI OFIZIALEAN argitaratutako egunaren biharamunetik hasiko da zenba tzen. Edonola ere, eskariak aurkezteko epea 2017ko urriaren 1an amaituko da.


Pakistango enpleguak UAEn 【Dubai eta Abu Dhabi! Kontratatzen ari gara!\nPakistango enpleguak UAEn\nLanpostuak Dubai-n Lanpostuak Dubai-n eta Abu Dhabi-n eskuragarri - Lanpostuak Dubain eta Abu Dabi-n!\nAbenduaren 10, 2017\nGobernuko karrera Dubainen Expats-en\nAbenduaren 17, 2017\nPakistango enplegua EAEn\nHasi Dubaireko kontratazio enpresa onenarekin\nPakistango enplegua EAEn gure enpresa desberdina da. Asko gara EAEko beste gidari batzuek baino hobeto. Gainera, gure enpresa 2016-en sortu zen eta zerbitzu harrigarriak ezarri zituen Arabiar Emirerri Batuetan. Gure esperientzia kontratatutako enpresako langileak Dubai-ko kontratazio aholkulariak eta HR onena GCC herrialdeetako profesionalak.\nDubai City Company da Ekialde Hurbileko Dubai agentzia azkarrena, Asia eta Kanada. Hori egia izan daitekeen arren Asiako enplegu eskatzaileak gure enpresa EAEn erabiltzen ari dira. 80% karrerako ehiztariak baino gehiago Dubai-ko hautagai arrakastatsu bihurtu.\nAsia Recruit ezartzea merkatu lehiakorrean eskariarekin bat dator. Dubai Konpainia Ospe handiko bezero ugariei langileen konponbideak emanez. Eta karrera eta hazteko aukerak eskaintzea hautagai askori. Gure enpresa, oro har, talde esklusiboen zati bat da enpresak Dubai Udala. Puntu horiek kontuan hartuta, Ekialde Hurbila eta Asia Kontratazioa negozioak proiektu harrigarriak kudeatu UAEn. Kreatiboak Dubai eta Abu Dhabi hautagai bila ibiltzen diren hautagaiei laguntzen die.\nHori dela eta, gure ibilbidearen bilaketa zerbitzuak bereziki diseinatuta daude. Besterik gabe Dubai-ko lan bila zabiltzala Indian. Kasu horietan, gure enpresak berezia eskaintzen du karrera eta Dubai enpresak. UAEko ehiztari talentu handiko ehiztarientzako aukerak Pakistaneko enplegu eskatzaileak Ekialde Hurbilean zain.\nKargatu curriculuma Dubairen azpian!\nDubai enplegua Pakistangoentzat!\nZure CV eguneratua zain gaude\nDubai bikaina eta harrigarria da!\nGehienetan, Dubai City Company errekrutatzeko konpainia. Karrera-eskatzaileen zerbitzura egon da, ez bakarrik Dubai automozio tokiko lanpostu. Baina adierazi dugun bezala, kontratatu egiten dugu nazioarteko lan eskatzaileak India Asiako enplegu-eskatzaileak barne hartzen dituztenak. Pakistango enplegu-eskatzaileak dira ongi etorri EAEn eta gu gara zalantzarik gabe, EAEra bakarrik ez. Aldi berean, Qatar, Txina eta, ondorioz, Hong Kong-eko exekutiboak ere hautagaiak bilatzen ari gara. Baita ere Hegoafrikako enplegu eskatzaileak. AEBekin eta Singapurrekin batera. Gainera, Indonesiatik kanpora dauden pertsonei laguntzen diegu. Eta Malaysia Lan-ehiztariak Dubai-ko ongi etorria baino ez dira.\nBisa bat duen Dubai lanak tokiko hautagaientzat bakarrik daude erabilgarri. Zu zara Pakistan-era ere lan-eskaintza lortzeko Dubai City Company-en. Dubaian enplegua bilatzeko helburuarekin. Gure taldea Arabiar Emirerri Batuetako hautagaiak ikertzen ari da. Eta Pakistango langileak Dubai Cityko enpresetan jarriz. Hori kontuan hartuta, aurrera begira gaude aukera berriak lortzeko Dubai.\nNazioarteko karrerako leku onena da Dubai. Langabezia tasa nahiko baxua da Dubian. Beraz, gure zerbitzua erabiltzen eta Pakistanetik transferitzen saiatu beharko zenuke. Gurekin eskaera egiten duzunean Enpresak Ekialde Hurbileko lana erraz lor dezakezu. HR kudeatzailearekin eta Kontratatzaileen zuzendariekin konektatzea funtsezkoa da arloko enplegua aurkitzeko. Beraz, ez galdu denbora eta igoeraren curriculuma gaur.\nUAEren Hazkunde azkarreko enpresa gara\nIzan ere, EAEko enpresa onenetarikoa gara. Gu ere gara erabat lizentziadun Dublingo kontratazio agentzia gure taldeak esperientzia berezia du EAEn. Pakistanen dauden karrerako eskatzaileak Golkoko enplegua. Enplegua bilatzeko baimen bereziekin, AEBetara enplegua bilatzeko Pakistango jendea dator. Hori kontuan hartuta, gure eskulana esportatzen saiatzen da. Pakistanetik atzerrira kanpokoentzako gidak Dubian.\nBeste modu batera esanda, Dubai City Company kontratazio zerbitzuak. Eskaintza zabala eskaintzen du enplegua Pakistango enplegu eskatzaileen laguntzarekin. 6,000 HR enpresekin baino gehiagotan dihardugu lanean Dubai eta Abu Dabi. Dubai-n kokapen iraunkorreko zerbitzuetarako. Garrantzitsua gureaz jabetzeko karrerako praktikak kontratatutako langileak barne hartzen ditu. Dubiko eta Abu Dabiko tokiko enpresentzako aldi baterako langileekin batera. Gainera, an. Lantzen ari gara nazioarteko kontratazio uber eta taxi merkatua.\nGure enpresak eskaintzen dituen zerbitzu berberekin. bitarteko Asia txikitik Emirerriko enpresetara. GCC Herrialdeetako multinazional erakunde handietara. Hala nola, Bahrain, nola ez, Qatar harrigarriarekin. Gure Dubai industriak hainbat industrien kontratazioan. Petrolioa eta gasa bezalako Dubai eta Abu Dhabi. Beraz, Pakistango Enplegu Enpleguak UAEn eskuan egon daitezke.\nAbu Dhabi benetako informazioaren teknologiarako lana izan arren. Pakistango EAEn super daude Atzerriko karrera ehiztarientzat ezagunak. Bestalde, banku eta finantza karrera Pakistanentzat. Halaber, goi kargudunak EAEn ere eskuragarri daude. Aldi berean, nekez topatzen dira Dubain osasun zerbitzu sanitarioko aukerak. Baina lan bilaketa egokia nahiko luzea bada ere posible da. Ez ahaztu fabrikazioko oinarrizko aukerak. Eraikuntzarekin batera logistika eta garraio karrerak Emiratesen.\nPakistango hautagaien froga sinesgarrienak. Aurkitu errazena deitzen duten zentroen aukerak dira. Adibidez erabil dezakezu Dubai WhatsApp Taldeak. Pakistango langileek Dubai-n kokatuta egon daitezkeen lekuak daude.\nAlde negatiboan gogoan izan behar da. Asko hautagai gehiago Dubai-rekin amesten. Egun hauetan Ingeniaritza arloetan askoz espezializazio handiagoa duten Emiratetara bidaiatzen ari da. Informazioaren Teknologia (IT) Dubai enplegua Pakistangoentzat eskuragarri daude gure enpresan izena ematen baduzu. Alde positiboan kontuan hartuta. Ahal duzu oso aukera ona lortzea Salmentak eta Marketinerako Bezeroarentzako Arreta Zerbitzua Finantzak eta kontabilitatea Bankuko HR eta Administrazioko karrerarekin batera Emiratesen. Modu berean, Pakistango enpleguaren bila baduzu Top Zuzendaritza eta Korporazio Estrategia.\nDubai enplegua Pakistangoentzat\nKonexiorako sareko gaitasun zabalak ditu. Pakistanen enplegu eskatzaileak Dubai enpresak. Gauza batengatik, gurearekin konbinatuta Ekialde Hurbileko merkatuan esperientzia profesionala. Bestalde, Pakistango exekutiboak AEBetan kokatu ditugu. Gure esperientzia duten aholkulari askok ikertzen dute Pakistango Dubai enpleguai. Dubaiko lineako lanak ez dira erraz aurkitzen. Atzerrian bizi bazara. Baina Asiako karrerako ehiztarien alde egiteko konpromisoa hartzen dugun beste funtsezko puntua da. Besterik gabe, hornitzea da enplegua ehizatzeko zerbitzuen maila gorena prozedura estandarretan oinarrituta. Nazioarteko bezero biei. Nor oinarritzen da Ekialde Ertaina eta Asia enpresaburuen eta enplegu eskatzaileentzat.\nGure enpresaren zerbitzuak Pakistango pertsonak enplegu eskaintzak lortzean. Besterik gabe Ikerketa eta hautaketa enpresekin lotzen da. Hori dela eta, gure aholkulariek oinarrizko lana kudeatzen dute. Laneko eskaintza bakoitzean hautagai bakoitzari egokitutako curriculum vitae bakoitzean. Azken analisian, Asiarako eta Dubairako kokatutako zerbitzuen kokapenaren eragina. Horrek gure bezeroei hornitzea ahalbidetzen digu Dubai-ko lan harrigarriak. Karrerako eskatzaileak gure webgunean profil pertsonalizatua sortu zuenean pentsatutako gauza guztiak egin genituen. Kargatu curriculuma honela Dubai City hazkunde prozesu harrigarria izaten ari da.\nPakistango hautagaiak jartzea Dubai Hirian\nEsan bezala, hautagai bakoitzera itzuliko gara. Nork ordaintzen gaitu zerbitzua eta ez du lanik aurkitu. Gure enpresaren zerbitzu nagusia denbora aurreztea besterik ez da. Bi hautagai eta bezeroentzat. Jartzea Pakistanetik Dubaiera. Gure metodoa oso sinplea da Pakistaneko ejekutiboak Dubaira transferitzea delako. 2009etik oso erraza eta askoz ere zabalagoa da. Epe luzera Ekialde Hurbileko bezeroen beharrak ulertzea. eta Atzerrian dauden herrialdeetako hautagaiek UAEren lana nahi dutenak. Abu Dhabi onena egiten duguna da.\nPuntu hauei esker, Ekialde Hurbilean exekutiboen eta interesen gaitasuna eta esperientzia. Gurekin bermatuko Dubai Cityko talenturik onena kontratatzea enpresei. UAEko salmenten eta marketineko sektoreetan ari gara lanean. Qatarrek ITko enpresek hautagaiak biltzen laguntzen dute. Saudi Arabiako enpresa batzuekin ere ari gara lanean. Epe luzean, Dubai jendea jartzen ari gara.\nPakistango enplegua EAEn - Gure konpainiak Pakistango lana lortzen lagunduko dizu! Kargatu CV gaur! Dubai negozioen hiria da!\nPakistango Enplegua EAEn lor dezakezu!\nBeheko lerroa da Dubai City konpainia Pakistanetik kontratatzea. Dubaiko enpresa irabazleen barruan bezeroei laguntzen diegu. Proiektua kudeatzen ari gara Pakistango enpresekin. Eta beti Pakistanen talentuak bilatzen. Gure hautagai berriak hobetzen ari dira enplegu hobe baten bidez karrerak, hala nola, WhatsApp.! UAEko agintariei. Ez zait axola non zauden.\nEz dio axola non Gaur egun bizi direnak. Asko daude Indian lan aukerak enplegu eskatzaileak. Gainera, hegoafrikarrak eta baita estatubatuar atzerritarrak ere enplegua aurkitzeko gai dira. Beraz, ez dago aitzakia ona. Ia edozein pertsona Dubai-n koka daiteke. Jende berria emiratzeetan koka daiteke, zer esanik ez. Dubai Hiria Konpainia zalantzarik gabe hemen dago langile berriak AEBetan kokatzeko. Orokorrean, gure bezero asko kontratazio enpresa hauetara begira daude. Dubaieko Careerjet webgunea eta Monster Golkoko enpresa Benetan merezi dute zure curriculumarekin aplikatzea.\nPakistango karrerako ehiztarientzako gida\nPakistandarrentzat Dubai lanpostuak nekez aurki daitezke. Beraz, Pakistanen jendeak gure enpresa erabiltzea maite du. Dubaiko enpresek baloratu zuten Asiako langileak eta bisa egiteko arazorik ez dago. Sortu dugu Dubaiko gidak eta Asiako lan-ehiztarientzako informazioa. Karrerako eskatzaileek Dubai gure gidak erabil ditzakete. AEBetako pakistandarren lanpostuak gurekin aurki daitezke.\nBestalde, ezin duzu erabili telefono mugikorraren kontratazio zerbitzua. Badira Dublinera datozen expat berriak. Ez da zertan enplegua aurkitu kanpotarrak Dubaira datoz. EAEn enplegua ez aurkitzea. Hori dela eta, gure enpresak Dubai gida eta informazioa sortu zuen. Karrerako eskatzaileei enplegua aurkitzen laguntzeko Emiratesera joan aurretik.\nEz dago Dubai-ra joan eta lanak egiteko gida osoa. Lan bila ari diren berriak lana bilatzea besterik ez dute. Eta Dubai City Company hemen dago lan bila dabilen edozein atzerritar laguntzeko. Gure WhatsApp Dubai taldeek oso ondo funtzionatzen dute guztientzat. Arabiar Emirerri Batuak kokatzeko modu adimenduna da.\nGolkoko herrialdeetan lan berria\nPakistango langileek ezin dute Dubai-ko hotel batean zuzendaritza gisa ere enplegua aurkitu. Atzerritar gisa, hainbat sektoretan enplegua bila dezakezu. Baina onena da TCS enplegu enpresa. Bestalde, Dublingo kontratazioa ez ezik, beste herrialde asko daude enplegu bila dabiltzanak bilatzeko. Hainbat daude Saudi Arabiako enpresak lan eskatzaileen kontratazioa.\nGolkoko herrialdeetan lan egin oso ondo ordainduta dago. Adibidez, Dubai banku altua ordainduta. Jende berrientzako aukera ugari daude Golkoan bakarrik. Era berean, Europako eta AEBetako nazioarteko konpainia batzuk Dubai hirian. Handienetako bat Dubai enpresako kontratazio enpresak Google da. Jakina, lanpostu askorentzako kontratatzeko beste herrialde askok daude.\nModu azkarrena Emirates-en freskoago bihurtzeko modurik azkarrena. Oro har, bat izatea da MBA hezkuntza lanera hasteko. Egia esan, bide egokia tokiko hezkuntza izatea da. Hoberena Dubai edo Abu Dhabi Unibertsitatekoa da. Adibidez lana aurki dezakezu Dubai Mall-n. Nazioarteko kanpotarrentzako oso ondo funtzionatzen du.\nPakistango Dubai enplegua hasteko\nDubai enplegua hasteko modurik smartestena. Oro har, hau da bilatu marketin enplegua Dubai-n. Une honetan asko dago Hego Afrikako langileak Dubai-n. Dubai-ko enplegua bilatzen hasteko, elkarrizketetan ibilitakoa gomendatzen dugu. Curriculum eguneratua atera eta kontratazio kudeatzaileekin hitz egin. Ideia ona dirudi.\nEsate baterako, expats can bilatu lana Dubai-ko irakasle gisa. Informazio hau ematea zure lana bilatzeko nola kudeatu jakin beharko zenuke. Batez ere, horietako batean lekurik onena enplegu eskatzaileentzat. Eta leku hau da, zalantzarik gabe, Arabiar Emirerri Batuak. Beraz, ondorio laburrean Pakistango enplegua EAEn zuretzako zabalik daude. Lanpostuak Pakistango Dubai hirian. Orokorrean, gara Dubai-n kontratazioa Ekialde Hurbileko merkatuan. Kargatu CVa gure enpresara eta itxaron enplegu eskaintza.\nOrain gaude Lanpostuak Dubai-n kontratatzea!\nBilatu nahi duzu? Dubai enplegua? hori egia izan arren, berri bat hasteko lagungarri izan zaitezke UAEko karrera 2018-en!\nKargatu berriro Lurrean dagoen Hiri Garaikurrena! - Dubai Hiria\nDubai City Company orain Gai onak eskainiz Dubai-n. Gure taldeak hizkuntza bakoitzerako informazioa gehitzea erabaki zuen Dubai espainiarrak. Hortaz, kontuan hartuta, orain Arabiar Emirerri Batuetako gidak, aholkuak eta enplegua lor ditzakezu zure hizkuntza propioa.


Elkarkidetza zelai gainean\nOrioko Udaleko Euskara Batzordeak Kultur Aniztasunaren II. Jaia antolatu du maiatzaren 29rako, eta bigarren urtez jarraian, etorkinek eta herritarrek lagunarteko futbol partida jokatuko dute Mendibeltz futbol zelaian. «Kanpotik atzerritarren uholdetxo bat etorri zaigu Oriora ere. Haietako askok gaztelania dakarte edo berehala ikasten dute, baina euskara urrunekoa egiten zaie. Horregatik, euskarara hurbiltzeko bitarteko gisa, festa hau sortu genuen iaz. Nolabait ere, motibatzeko. Bertan, euren jatorriaz hitz egiteko aukera eman genien eta, gainera, festa egun bat jarri genuen, elkarrekin jateko, edateko, abesteko eta dantzan egiteko. Eta futbol partida hau horren osagarri da», azaldu du Euskara batzordeburu eta egitasmoko koordinatzaile Iñaki Iturainek. Iazkoak arrakasta izan zuenez, aurten berriz antolatu dute.\nPrintzipioz, gizonezkoak bakarrik ariko dira futbolean. Iaz emakumezkoak ere saiatu ziren partidarako biltzen, baina ez ziren behar adina animatu. Aurten, beste behin saiatu dira arrakasta handirik gabe. Ondorioz, sofbol partida jokatzea erabaki dute, baldin eta taldeak osatzen badituzte. Hauek gizonezkoen aurretik ariko lirateke lehian.\nKultur aniztasunaren futbol partidan «munduko selekzioa» bilduko dela nabarmendu du Iturainek. Izan ere, oriotarrekin batera, herrian bizi diren hainbat senegaldarrek, marokoarrek, portugaldarrek, kolonbiarrek eta ekuadortarrek jokatuko dute, bereziki. Iaz Orioko jokalari beteranoen eta etorkinen arteko norgehiagoka izan bazen ere, aurten batik bat kanpotik etorritakoen artekoa izango da lehia. «Entrenamenduetara baino etorkin gehiago gerturatu zen partida egunean eta, azkenean, askok jokatzeko denbora tarte laburra izan zuten. Futbol gosez geratu zirenez, aurten beraien artean ariko dira gehien bat», adierazi du antolatzaileak. Segur aski, afrikarrez osatuta egongo da talde bat, Senegaleko ordezkari dezente dagoelako, eta bestea, berriz, Europako eta Hego Amerikako ordezkariek osatuko dute.\nHorrez gain, Orioko Futbol Taldeko presidente Jesus Antonio Makazaga bete-betean murgildu da ekimenean eta iaz bezala, parrillada egiteko asmoa du partida bukatu ostean.\nEkimena kulturen arteko elkarkidetza sustatzeko lanabes «ona eta unibertsala» dela berretsi du Iturainek: «Neurri batean, jendearen arteko harremana bultzatzeko balio du futbolak, baita gizarteratzeko ere. Beraiek oso gustura hartu dute egitasmo guztia». Lagun artean arituagatik, «normaltasun osoz» jokatu zuten iazko partida, haserraldi eta guzti. «Jendeak irabazi nahi izaten baitu!», zehaztu du Ituraineak. Horregatik, apirila bukaeratik hona entrenamendu saioak egiten aritu dira igande goizetan.\nPartida jokatuko duen etorkinetako bat Moussa Toure senegaldarra da. Rufisque herrian jaio zen duela 21 urte, baina azken bi urteak Orion eman ditu. «Ekimen paregabea iruditzen zait, egia esan. Herrian kanpotik etorritako jende asko bizi gara eta partida honek gure artean hobeto ezagutzeko eta elkarrekin harremanetan jartzeko aukera ematen digu, bai herritarrekin bai beste herrialdetakoekin», dio sengaldarrak.\nBere iritziz, ezinbestekoa da herritar bat gehiago izatea eta normaltasun osoz bizitzea, eta «partida honek horretarako bide ematen digu». Horren haritik, euskara ikastea garrantzitsutzat jotzen du: «Nik zertxobait badakit, ikastaroetan aritu naizelako. Nahiz eta oso zaila izan, pixkanaka-pixkanaka moldatzen ari naiz».\nElkarkidetza partidaz gain, herriko senegaldarrek urtean zehar ere jokatzen dute futbolean, eta inguruko futbol taldeetan ere integratu dira. «Iaz Getariako Keta taldearekin entrenatzen nintzen futbolean, eta aurten nire anaia eta beste herrikide bat eurekin jokatzen ari dira», dio Tourek.�


HERRIAREN DEFENDATZAILEEN KOORDINAZIORAKO XXXIII. JARDUNALDIAK - ARARTEKO\nHERRIAREN DEFENDATZAILEEN KOORDINAZIORAKO XXXIII. JARDUNALDIAK\nGenero indarkeriaren biktima diren emakumeak eta adingabeak artatzea\nManuel Lezertua arartekoak, erakundeko ordezkari batzuekin batera, Herriaren Defendatzaileen Koordinaziorako XXXI. Jardunaldietan parte hartu du egunotan, Alacanten. Gai hau eztabaidatu dute bertan: "Genero-indarkeriaren biktima diren emakumeak eta adingabeak artatzea".\nTopaketa hori egin baino lehen, herriaren defentsa-erakundeek zenbait txosten prestatu dituzte, genero-indarkeriaren kontra legean ezarrita dauden babes osoko neurriak balioesteko. Erakunde bakoitzak azaldutako egoera gorabehera, defendatzaile guztiek hainbat ondorio atera dituzte elkarrekin.\nLehena, genero-indarkeriaren biktimak oso agerikoak direla, baina izengabeak eta ezezagunak. Egiaz, datu gutxi daude, biktimek gutxitan azaltzen baitiete arazo hori defentsa-erakundeei.\nBigarrena, gizarteratzeko, laneratzeko eta etxebizitza bat lortzeko neurriak ez direla eraginkorrak, aurrekontuetan behar baino diru-kopuru urriagoa izendatzen delako horretarako.\nEta, azkena, arazoak sortzen direla Estatuaren, autonomien eta toki erakundeen eskumenen ondorioz, izan ere, nahitaez hobetu behar dira erakundeen arteko lankidetza, koordinazioa eta leialtasuna.\nJardunaldi horietan gai horiek guztiak aztertu dira, eta, amaieran, ateratako ondorioak ezagutarazi dira.\nOndorio horien artean, hauxe nabarmendu daiteke: herriaren defendatzaileek Estatuari eta autonomia erkidegoei eskatu diete berriz aztertu, eguneratu eta egokitu dezatela abenduaren 28ko 1/2004 Lege Organikoaren indarreko testua, eta beharrezkoak diren legegintza-aldaketak bultza ditzatela "genero-indarkeria" kontzeptua zabaltzeko, bere baitan har ditzan Istanbulgo Hitzarmenean jaso ziren emakumeen kontrako eta etxe barruko indarkeria mota guztiak.\nVitoria-Gasteiz, 2018ko urriaren 24a\nHerriaren defendatzaileen adierazpena 2018


Zirkuitulaburren soka luzea | Iritzia | Berria\nZirkuitulaburren soka luzea\nDenok deitoratu ditugu Zorrotzako gertakizunak, sutea eta heriotzak. Deitoratuko ez ditugu bada, halako latza izanik? Tartean haurrak, gainera. Gaitzetsiko genukeen, noski, eta penaz hartuko albistea istripua Neguriko txalet batean gertatu izan balitz ere. Batik bat tartean haurrak izanez gero. Aberatsekiko izan litekeen herra moduko hori, desgraziak gertatzen zaizkienean hainbeste ez sentitzera eramaten duena, aberastasunak desgrazia baretuko balu bezala, munta gutxiagoko galerekin gertatu ohi da. Sua piztu eta sendi oso bat kixkaltzea, hori latza da erregaia munduko egur garestienaz egindako altzaria izanda ere.\nTxaletekoak baino gogorrago jo gintuen, hala ere, Zorrotzakoak. Gertakariaren ingurukoak. Albistearen osoaz jabetu eta segituan pentsatu genuen, «ezin litekeen gauza da hola bizitzea!». Eta gure arreta eginkizun inportanteagoetara eraman ez bagenu, pentsamenduak segida izan beharko zukeen eta ohartu posible dela horrela bizitzea, uste baino jende gehiago bizi dela horrela. Baldintza horietan, alegia. Bizi bakarrik ez, hil ere egiten dira.\nPenaz hartu genuen tragedia, protagonistak ijitoak izanagatik ere. Susmatu genuen izan zitekeela halakorik, hainbeste jende eraikin berean, hainbeste haur eta guraso gazteak eta sendi handiak... Ez baitator bat hori D ereduko gure familia ereduarekin. Errumaniarrak, akaso hegoamerikarrak, baina seguruenik motzaileak, ijitoak. Erraiekin pentsatzera eraman ohi gaituen gaia. Zeren eta erraz egiten da haien alde trumoiak urruti jotzen duenean, aldarrikapen solidarioak aise idatz daitezke distantziatik, baina, «egin al duk hik lanik haiekin?». Galde haiei eskolak ematen dizkietenei, gizarte zerbitzuetakoei, osasun zentroetakoei, etxea okupatu dietenei, hilean hirutan lapurtzera sartu zaizkienei... Galde, galde. Erraza da urrutitik berdin-zalea izatea.\nBaina lokatzetan gaudenean denok omen daukagun barreneko ni arrazista hori sortzen omen da. Nik uste dut ez dela egia denok dugunik ni arrazista bat: batzuek badute, eta beste batzuek ez. Eta batzuek oso barrenean, eta beste askok azal-mintzean. Egia da, ordea, esperientzia kaxkarrak izan dituenak, solidaritate-obligazio orokorrari ihes egiten diola. «Bai, ez dugu arrazista izan behar» esango dizu, «baina nik bizi eta ikusi izan ditudanak bizi eta gero...». Ulergarria da guztiz. Eta ene ustetan gure erronka handiena den horren muinera jotzen du, eta da hain zuzen ere erraiek agintzen digutenaren gainetik ikasi behar dugula erabakiak hartzen, bien arteko orekak bilatzen. Ijitoak, moroak, beltzak... asko dira eta, munduak darabilen jiran, askoz gehiago izango dira gure ghetto burgestxiki hauen hegietako lokatzetan pilatuko direnak. Erronka latza dugu.\nBaina erne, Zorrotzan gertatutakoaren hari-mutur bat da hau eta ez da lodiena. Han hil direnak pobreak ziren, ijito edo payo. Pobre izateak ezaugarritzen ditu. Miseriazko etxeetan bizi ziren, bizi dira, eta han sua askoz errazago pizten da.\nZeren eta etxe horiek jabeak izango dituzte. Gehienak alokairua ordainduz biziko dira (edo okupa moduan —holako gehiago behar!—). Eta jabeak gutako batzuk izango dira. Ez dut uste multinazional gaizto batenak izango direnik. Gutarrak, ernegatuta Administrazioak oraindik etxeak desjabetu, eraikinak bota eta dirua ez dielako eman. Alde ederra beste nonbait ditugun soberazko etxeekin, 800 edo 1.000 euroko errentak kobra ditzakegun horiekin. Halakoetan gainera maizterrak ez dira hain gatazkatsuak izaten, eta etxea hobeto zaintzen dute! Alkate jaunak ere esan du Zorrotzakoei berriki eskaini zietela instalakuntza elektrikoa aldatu behar zela-eta tokiz aldatzea, eta ez zutela nahi izan.\nBueltan bueltan, garbi geratuko da: errua beraiena da, halako baldintzetan bizitzeagatik. Negurikoa zirkuitulaburrarena izango litzateke.


Hurbilketa - DATABIO Data-driven Bioeconomy\nHurbilketa\tEphrem Habyarimana\t2020-10-12T21:23:38+00:00\nDataBIO-ri buruz: Teknologia\nNekazaritza, basogintza eta arrantza pilotuetan gaitasun gurutzatuko jarduerak beharrezkoak dira. Gaitasun gurutzatu horiek lur-behaketa eta sektore geoespazialarekin egongo dira erlazionatuta. Gakoa diren Big Data teknologiaren osagaiak ondoko diagraman laburbiltzen dira.\nHeterogeneotasuna puntu garrantzitsua da proiektuan. IKT, Big Data (BD) eta Lurraren Behaketan (EO) adituak diren lanak BigDataren lau oinarri teknikoak indartzeko beharrezkoak diren teknologiak eman ditu (“Bolumena”, “Abiadura”,“Aniztasuna”, “Egiazkotaruna”), bosgarrena bideratuz (“Balioa”).\nDataBIO-ri buruz: Metodologiak\nDATABIO proiektuaren metodologia orokorra Big Data teknologia plataforma eraiki eta pilotatzea da, eskuragarri dauden teknologia eta data taldeetan eta azken erabiltzaileekin lankidetzan oinarrituz; eta kontzeptuak pilotu ezberdinen bitartez aukeratutako sektoreetan balioztatuz.\nDatu multzoak, software osagaiak, prozesuak eta DataBion garatu eta erabilitako pilotoak biltegi publiko baten deskribatzen dira. DataBio Hub deitzen da eta bilaketa funtzionalitateak ditu. OpenSearch erabiliz, DataBio Hubeko metadatuak atzitzeko, makinak erabili dezaketen interfaz erabilgarri bat honako tokian dago (OGC Testbed-15, OGC 19-020r1 interfazekin konpatiblea den zerbitzuaren sarbide puntua helbidean dago).\nProiektua azken erabiltzaileen beharrizanen berrikuspen eta ulermen sakon batekin hasiko da. Prozesua berritzailea izango da eta lankidetzan egingo da, merkatutik hurbil dauden teknologiak erabiliz eta zerbitzu eta kontzeptuak pilotatuz eta balioztatuz interfaze, plataforma eta zerbitzu multzoak garatzeko, moldatzeko eta integratzeko. Ondorioz, guztiz beharrezkoa da proiektuaren emaitzak arrakasta izateko ongi egituratutako metodologia erabiltzea proiektuan.\nErabiltzaileen parte hartzea eta erabiltzaile / interesatuen ulermena bermatzeko, diseinu-metodo eta kontzeptualizazio eta prototipazio sorkuntza -metodo parte hartzaileak erabiliko dira (adibidez, lan-tailerrak, elkarrizketak, galdeketak).\nMetodologiak, eskaeren analisirako sektore ezberdinen eskaeren konparaketak izango ditu: nekazaritza, basogintza eta arrantza. Horrela Big DATABIO plataformaren eskakizun bereziak ezarriko dira. Big Data soluzio eta datu taldeak oso ezberdinak izango dira erabiltzailearen ikuspegitik bioekonomia sektore ezberdinetan; baina erabiltzailearen interfazearen atzealdean sistema komunak erabiliko dira Big DATABIO plataforman.\nKo-berriztatzaile prestakuntza fasean egin beharreko beste jarduera batzuk araudi eta lege aldeak aztertzea izango da. Estatu eta Europa mailan eta beste parte interesatu batzuen eskaeren azterketa ere egin beharko da.\nBehin kontzeptuaren definizio fasea amaitzean, azken eskaera tekniko eta plataformaren azken sistema-arkitektura definituko dira eta teknologia ezberdinen integrazioa hasiko da.\nSektore-pilotuen inplementazioa eta pilotatzea big data eta lur-behaketa adituek etengabean bultzatu eta balioztatuko dituzte. Adituek eskura dauzkaten metodo, tresna eta teknologiak erabiliko dituzte inplementazioetarako.\nBig data eta lur-behaketa atazetako jardueren planifikazioa; erabiliko diren teknologien TRL-ak, sistemaren heltze-maila eta ingurugiroarekin erlazionatutako arloak kontrolatuko dituzte:\nPilotuak martxan egongo dira proiektuaren urte bakoitzean: merkatuan eskuragarri dauden big data eta lur-behaketa teknologiak erabiltzen dituzten pilotuak proiektuaren lehen urtean hasiko dira; eta ezaugarri berriak eta ia merkatuan eskuragarri dauden teknologiak bigarren eta hirugarren urtean integratu eta pilotatuko dira.\nBig DATABIO plataformaren heltze-maila ere eboluzionatzen joango da pilotuek irauten duten bitartean.\nPilotuak jarduera denbora-tarte ezberdinak ere izango dituzte, ingurugiroarekin erlazionatutako faktoreengatik, eguraldiaren baldintzak eta urte aroen ondorioz (udaberria, uda, udazkena, negua); eta baita ere sektore ezberdinetako lehengaien produkzio aldaketen ondorioz; nekazaritza, basogintza eta arrantzan.\nProzesua aurrera eraman beharko da saltzaile ezberdinen sistema eta osagai guztiak, Big DATABIO plataforman eta sektoreko zerbitzuetan integratuz modu logiko eta kostu mugatuarekin, zerbitzu guztien betetzearen modu ulergarriak ikuskatuz eta guztiz funtzionala den check-out funtzioa prozesuan barneratuz. Kontuan izanik partaideen kopuru handia eta sistemaren konplexutasun eta irismen handia, etengabeko integrazio eredua erabiliko da; Big Bang integrazio eredu bat erabili beharrean.